open-index/open-wikipedia-markdown huggingface dataset:
శివానంద లహరి

**శివానంద లహరి** ఆది శంకరాచార్యులు శివుడిని ప్రస్తుతిస్తూ రాసిన స్తోత్రం. శివానంద లహరి అంటే శుభప్రదమైన ఆనంద తరంగాలు అని అర్థం. ఇందులో 100 సంస్కృత శ్లోకాలు వివిధ చందస్సులో కూర్చబడ్డాయి. ఈ స్తోత్రాన్ని ఆది శంకరాచార్యులు ఆంధ్రప్రదేశ్ లోని శ్రీశైలంలో ఉండగా రాశారని ప్రతీతి. శ్రీశైలంలో కొలువున్న మల్లికార్జునుడు, భ్రమరాంబికా దేవి స్తుతితో ఇది ప్రారంభం అవుతుంది.

ఈ స్తోత్రాన్ని కవి బలిజేపల్లి లక్ష్మీకాంతం తెలుగులోకి అనువదించి 1916లో ప్రచురించాడు.

## స్తోత్రం
ఈ స్తోత్రం మొదటి శ్లోకం ఇలా ఉంటుంది.


కలాభ్యాం చూడాలంకృతశశి కలాభ్యాం నిజ తపః
ఫలాభ్యాం భక్తేషు ప్రకటితఫలాభ్యాం భవతు మే ।
శివాభ్యామస్తోకత్రిభువనశివాభ్యాం హృది
పునర్భవాభ్యామానన్దస్ఫురదనుభవాభ్యాం నతిరియమ్


## బయటి లంకెలు
*వికీసోర్సులో శివానంద లహరి పాఠ్యం

## మూలాలు

వర్గం:స్తోత్రములు
సుంకరి ఆళ్వార్ దాస్

**సుంకరి ఆళ్వార్ దాస్** ఆంధ్రప్రదేశ్ శాసనసభ సభ్యుడు. మునిసిపల్ అడ్మినిస్ట్రేషన్, అర్బన్ డెవలప్‌మెంట్,  ఎడ్యుకేషన్ మంత్రి. ఎన్నో విద్యా సంస్థల  వ్యవస్థాపకుడు. 

1930 అక్టోబరు 31న విశాఖపట్నంలో జన్మించాడు. అతని తల్లిదండ్రులు శ్రీనివాసరావు నాయుడు, అలివేలు మంగ తాయరమ్మ. ఆళ్వార్ దాస్  పాఠశాల విద్యను నరసీపట్నం, శ్రీకాకుళం, ఇచ్చాపురం, పార్వతీపురం,  అనకాపల్లిలోను, ఇంటర్మీడియట్ విశాఖపట్నంలో చదివాడు. ఆంధ్రా విశ్వవిద్యాలయం, విశాఖపట్నం నుండి ఆర్థికశాస్త్రంలో పోస్ట్ గ్రాడ్యుయేషన్, ఢిల్లీ యూనివర్సిటీ నుండి L.L.B. చేసాడు. 

## ప్రజా జీవితం
అతను చిన్న వయస్సులోనే ప్రజా వ్యవహారాలపై ఆసక్తి కనబరిచాడు, విద్యార్థి కాంగ్రెస్‌లో పనిచేశాడు.  క్విట్ ఇండియా ఉద్యమంలో పాల్గొన్నాడు. స్వాతంత్య్రం వచ్చిన తర్వాత 50వ దశకం ప్రారంభంలో ఆంధ్ర రాష్ట్రం కోసం పోరాడుతున్న ఆయన విశాఖపట్నంలో ఉక్కు కర్మాగారం కోసం జరిగిన ఆందోళనలో కూడా పాల్గొన్నారు. అతను 2 పర్యాయాలు విశాఖపట్నం మున్సిపల్ కౌన్సిలర్‌గా ఎన్నికయ్యాడు.  1978లో 2వ దఫాలో వైస్-ఛైర్మెన్ అయ్యాడు. అతను  కాంగ్రెస్ పార్టీ తరపున  ఆంధ్ర ప్రదేశ్ శాసనసభ సభ్యునిగా ఎన్నికయ్యాడు,  మునిసిపల్ అడ్మినిస్ట్రేషన్, అర్బన్ డెవలప్‌మెంట్,  ఎడ్యుకేషన్ మంత్రిగా పదోన్నతి పొందాడు. అతను 1965లో మురికివాడల అభివృద్ధి పథకాలను చేపట్టాడు.  విశాఖపట్నం నగరంలో అర్బన్ కమ్యూనిటీ డెవలప్‌మెంట్ డిపార్ట్‌మెంట్‌ను స్థాపించాడు.  మున్సిపల్ అడ్మినిస్ట్రేషన్  అర్బన్ డెవలప్‌మెంట్ మంత్రిగా  ఆంధ్ర ప్రదేశ్ అంతటా మురికివాడల అభివృద్ధి,  బలహీన వర్గాల గృహనిర్మాణ పథకాలు ప్రారంభించాడు.  

## విద్యా సంస్థల స్థాపన
అల్వార్ దాస్ తన పేరిట విద్యా సంస్థలు నెలకొల్పి పేద విద్యార్థులకు ఉచిత విద్య అందించాడు. 

అతను వ్యక్తిగతంగా విశాఖపట్నంలో  మూడు విద్యా సంస్థలను స్థాపించాడు, అవి  - 1978లో శ్రీ వెంకటేశ్వర విద్యా పీఠ్, 1980లో శ్రీ శ్రీనివాస విద్యా పరిషత్, 1990లో శ్రీ బాలాజీ విద్యా పరిషత్. అల్వార్ దాస్  సమూహం (గ్రూప్) గ్రేటర్ విశాఖపట్నంలో 'ప్లే స్కూల్' నుండి 'రీసెర్చ్ అండ్ కన్సల్టెన్సీ' వరకు 27 విద్యా సంస్థలను నడుపుతోంది. ఈ బృందంలో రెండు పాఠశాలలు, నాలుగు జూనియర్ కళాశాలలు, ఐదు డిగ్రీ కళాశాలలు, ఆరు మేనేజ్‌మెంట్ సంస్థలు, రెండు ఇంజినీరింగ్ కళాశాలలు, ఒక ఫార్మసీ కళాశాల, ఒక పాలిటెక్నిక్ కళాశాల, ఒక ITI, ఒక సంగీత కళాశాల, ఉమెన్ స్పోర్ట్స్ ఇన్‌స్టిట్యూట్, ఒక ఇన్‌స్టిట్యూట్ ఆఫ్ డెవలప్‌మెంట్ అండ్ ప్లానింగ్ స్టడీస్ ఉన్నాయి. (IDPS) కార్పొరేట్ శిక్షణ మొదలైనవాటిని అందించే పరిశోధనా సంస్థ, SISS కన్సల్టెన్సీ. విశాఖపట్నం, చుట్టుపక్కల నివసించే విద్యార్థులకు సౌకర్యాలు కల్పించడానికి విశాఖపట్నంలోని MVP కాలనీ, మధురవాడ, PM పాలెం, గాజువాక,  గోపాలపట్నం వంటి వివిధ ప్రధాన ప్రదేశాలలో విద్యా సంస్థలను ప్రోత్సహించాడు.

లయన్స్, రోటరీ, వైస్ మెన్ వంటి అనేక సామాజిక సంస్థల్లో చురుకైన సభ్యుడు. అతను ఆరోగ్య ఆధారిత సంస్థ అయిన వాకర్స్ ఇంటర్నేషనల్ కు వ్యవస్థాపక అధ్యక్షుడు. 1986లో  సుంకరి ఆళ్వార్ దాస్ ‘నడవండి- నడిపించండి’ నినాదంతో  స్థాపించిన ఈ వాకర్స్ ఇంటర్నేషనల్  సంస్థ దేశ విదేశాల్లో 1,650 శాఖలు, 2.5 లక్షల మంది సభ్యులకు విస్తరించింది. వాకర్స్ ఇంటర్నేషనల్ సభ్యులు  బీచ్ రోడ్డులో ఎస్. ఆళ్వార్ దాస్ 20వ వర్ధంతిని పురస్కరించుకుని కాళీమాత ఆలయం నుండి YMCA వరకు వాకథాన్ నిర్వహించారు. మాజీ ఉపరాష్ట్రపతి ఎం. వెంకయ్యనాయుడు ర్యాలీలో పాల్గొన్నారు. 

## ఇతర లింకులు

* అల్వార్ దాస్  సమూహం (గ్రూప్) సంస్థలు

## మూలాలు
వర్గం:ప్రజా ప్రతినిధులు
వర్గం:రాజకీయ నాయకులు
వర్గం:విద్యా సంస్థలు
వర్గం:ఆరోగ్య పథకాలు
మీనాక్షి థాపర్

**మీనాక్షి థాపర్** (1984 అక్టోబరు 4 - 2012 ఏప్రిల్ 19) హిందీ చిత్రసీమలో పనిచేసిన భారతీయ నటి. ఆమె డెహ్రాడూన్‌లో జన్మించింది. ఆమె 2011లో హారర్ చిత్రం 404లో తొలిసారిగా నటించింది. ఆ తరువాత ఆమె (పకౌ) చిత్రంలో నటించింది.

## కిడ్నాప్, హత్య
ఏప్రిల్ 2012లో, హీరోయిన్ సినిమా చిత్రీకరణ సమయంలో, ఆమె తన కుటుంబ సంపద గురించి మాట్లాడటం విన్న సహ నటుడు అమిత్ జైస్వాల్, అతని స్నేహితురాలు ప్రీతి సూరిన్‌లు ఆమెను కిడ్నాప్ చేశారు. ఆమెను వదలడానికి ₹1.5 మిలియన్ల (సుమారు US$29,000) డబ్బు కోసం పట్టుబట్టారు. తమ డిమాండ్ నెవేర్చకపోతే, ఆమెను బలవంతంగా అశ్లీల చిత్రాలలో నటింపచేస్తామని కిడ్నాపర్లు ఆమె తల్లికి చెప్పారు. ఆమె తల్లి ₹60,000 చెల్లించింది. అయినా, గోరఖ్‌పూర్‌లోని ఓ హోటల్‌లో మీనాక్షి థాపర్ ని గొంతు కోసి వారు చంపేసారు. ఆమె మొండెం వాటర్ ట్యాంక్‌లో వదిలేసి, తలను ముంబైకి వెళ్లే మార్గంలో బస్సు నుండి విసిరివేసారు. ఆమె మొబైల్ ఫోన్‌లోని సిమ్‌కార్డు సిగ్నల్ ఆధారంగా పోలీసులు నిందితులను పట్టుకోగా నేరాన్ని అంగీకరించారు.

## అనంతర పరిణామాలు
2018 మే 9న, మీనాక్షి థాపర్ అపహరణ, హత్య కేసులో ఇద్దరు జూనియర్ ఆర్టిస్టులను దక్షిణ ముంబైలోని సెషన్స్ కోర్టు దోషులుగా నిర్ధారించింది. ఆ తరువాత, అమిత్ జైస్వాల్ (36), అతని స్నేహితురాలు ప్రీతి సూరిన్‌ (26)లకు ముంబై సెషన్స్ కోర్టు జీవిత ఖైదు విధించింది. అయితే, శిక్షపై వాదనల సందర్భంగా,దోషులు ఇద్దరికీ మరణశిక్ష విధించాలని కూడా వాదన వచ్చింది.

## మూలాలు
ఇష్రత్ జహాన్ (న్యాయవాది)

**ఇష్రత్ జహాన్**  ఢిల్లీలోని ఇండియన్ నేషనల్ కాంగ్రెస్   కోసం ప్రాక్టీస్ చేస్తున్న న్యాయవాది, మాజీ మునిసిపల్ కౌన్సిలర్, చట్టవ్యతిరేక కార్యకలాపాల (నివారణ)  చట్టం కింద నిందితురాలు, ఫిబ్రవరి 2020 నుండి జైలులో ఉన్న తరువాత 14 మార్చి 2022 న బెయిల్ మంజూరు చేయబడింది. 

## జీవిత చరిత్ర
జహాన్ 2006 నుంచి బార్ కౌన్సిల్ ఆఫ్ ఢిల్లీ లో న్యాయవాదిగా ప్రాక్టీస్ చేస్తున్నారు  . ఆమె 2012 లో భారత జాతీయ కాంగ్రెస్ టికెట్ కింద జగత్పురి (ఢిల్లీలోని కృష్ణా నగర్లోని పట్టణ వార్డు)    కౌన్సిలర్గా ఎన్నికయ్యారు.

2020 జనవరి 13న ప్రారంభమైన పౌరసత్వ సవరణ చట్టం నిరసనల్లో ఇష్రత్ జహాన్ ప్రముఖ కార్యకర్త. 2020 ఫిబ్రవరి 26న ఆమెతో పాటు మరో ఇద్దరు కార్యకర్తలను వివిధ అభియోగాలపై అరెస్టు చేశారు. తమను విడుదల చేయాలని కోరుతూ పోలీస్ స్టేషన్ కు వెళ్లిన ఇండియన్ సివిల్ లిబర్టీస్ యూనియన్, హ్యూమన్ రైట్స్ లా నెట్ వర్క్ కు చెందిన న్యాయవాదులను పోలీసులు చితకబాదారు.   2020 మార్చి 21 న జహాన్కు బెయిల్ మంజూరు చేసిన తరువాత, చట్టవ్యతిరేక కార్యకలాపాల (నివారణ) చట్టం (యుఎపిఎ) కు సంబంధించిన ఆరోపణలపై అదే రోజు ఆమెను మళ్లీ అరెస్టు చేశారు.  

పౌరసత్వ సవరణ చట్టం నిరసనల సందర్భంగా 2020 ఫిబ్రవరిలో ఈశాన్య ఢిల్లీలో చెలరేగిన హింసకు దారితీసే రెచ్చగొట్టే ప్రసంగాలు చేశారని ఇష్రత్ జహాన్ పై ఆరోపణలు వచ్చాయి.    2020 జూన్లో పెళ్లి చేసుకునేందుకు 2020 మేలో ఆమెకు పది రోజుల బెయిల్ మంజూరైంది. ఇష్రత్ 2020 జూన్ 12 న ఫర్హాన్ హష్మీని వివాహం చేసుకుంది..   ఆ తర్వాత ఆమెకు మధ్యంతర బెయిల్ నిరాకరించడంతో జూన్ 19న తిరిగి జైలుకు వెళ్లారు. చార్జిషీట్ దాఖలు చేయడానికి పోలీసులకు మరింత సమయం ఇస్తూ ట్రయల్ కోర్టు ఇచ్చిన ఉత్తర్వులపై 2020 జూలై 31 న ఢిల్లీ హైకోర్టులో ఆమె చేసిన అప్పీల్ తిరస్కరించబడింది. 2020 నవంబర్ 27న ఆమెకు మళ్లీ బెయిల్ నిరాకరించారు.

2022 మార్చి వరకు మండోలి జైలులో ఉన్న ఆమె కనీసం రెండు సంఘటనల్లో (2020 నవంబర్, డిసెంబర్లో) ఖైదీలు తనను నిత్యం వేధిస్తున్నారని, కొట్టారని ఫిర్యాదు చేశారు. జహాన్ తీవ్ర భయాందోళనకు గురవుతున్నారని, ఆమెకు భద్రత కల్పించాలని జిల్లా కోర్టు న్యాయమూర్తి జైలు అధికారులను ఆదేశించారు.     

14 మార్చి 2022 న, జహాన్ తనపై పెండింగ్లో ఉన్న అన్ని కేసులలో బెయిల్ పొందింది. తనను విడుదల చేసిన తర్వాత, తనపై తప్పుడు అభియోగాలు మోపారని, సీఏఏ వ్యతిరేక నిరసనలకు హింసతో సంబంధం లేదని ఆమె చెప్పారు.

## మరింత చదవడానికి

* 

## ప్రస్తావనలు

వర్గం:జీవిస్తున్న ప్రజలు
వర్గం:ఢిల్లీ ఉద్యమకారులు
వర్గం:భారతీయ మహిళా ఉద్యమకారులు
వొడితల రాజేశ్వర్ రావు

**వొడితల రాజేశ్వర్‌రావు** తెలంగాణ రాష్ట్రానికి చెందిన రాజకీయ నాయకుడు. ఆయన హుజురాబాద్ శాసనసభ నియోజకవర్గం ఎమ్మెల్యేగా, ఆ తరువాత ఎమ్మెల్సీగా, 1992 నుండి 98 వరకు రాజ్యసభ సభ్యుడిగా పనిచేశాడు.
## రాజకీయ జీవితం
వొడితల రాజేశ్వర్‌రావు తన స్వగ్రామం సింగాపూర్ సర్పంచ్‌గా తన రాజకీయ జీవితాన్ని ప్రారంభించి అనంతరం హుజూరాబాద్ పంచాయతీ సమితి అధ్యక్షుడయ్యాడు. ఆయన 1972లో జరిగిన శాసనసభ ఎన్నికల్లో హుజూరాబాద్ నియోజకవర్గం నుండి కాంగ్రెస్ అభ్యర్థిగా పోటీ చేసి శాసనసభ సభ్యునిగా ఎన్నికై, ఆ తర్వాత 1980-85 వరకు శాసనమండలి సభ్యునిగా పనిచేశాడు. రాజేశ్వర్‌రావు 1992 నుండి 1998 వరకు రాజ్యసభ సభ్యునిగా ఎన్నికయ్యాడు. ఆయన 1994లో ఆల్ ఇండియా కాంగ్రెస్ కమిటీ (ఏఐసీసీ) సభ్యుడిగా నియమితుడయ్యాడు.
## మరణం
వొడితల రాజేశ్వర్‌రావు కిడ్నీ సంబంధిత సమస్యలతో 2011 జూలై 24న హైదరాబాద్‌లో మరణించాడు. ఆయనకు ఇద్దరు కుమారులు వొడితల కిషన్‌రావు, శ్రీనివాసరావు, ఒక కుమార్తె జ్యోతి ఉన్నారు.

## విగ్రహం
వొడితల రాజేశ్వర్‌రావు విగ్రహాన్ని ఆయన మనుమడు వొడితల ప్రణవ్‌బాబు ఆధ్వర్యంలో ఏర్పాటు చేసిన కార్యక్రమంలో కరీంనగర్ జిల్లా హుజూరాబాద్‌ నియోజకవర్గంలోని సింగాపూర్‌లో మంత్రి తన్నీరు హరీశ్ రావు ఆవిష్కరించాడు. ఈ కార్యక్రమంలో మంత్రి గంగుల కమలాకర్, రాష్ట్ర ప్రణాళికా సంఘం ఉపాధ్యక్షుడు బోయినపల్లి వినోద్‌కుమార్‌, మాజీ ఎంపీ కెప్టెన్‌ ల‌క్ష్మీకాంత రావు తదితరులు పాల్గొన్నారు.

## మూలాలు

వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:కరీంనగర్ జిల్లా వ్యక్తులు
వర్గం:తెలంగాణ రాజకీయ నాయకులు
వర్గం:1931 జననాలు
వర్గం:2011 మరణాలు
రామరాజు

**రామరాజు** (Ramaraju) కొందరు తెలుగువారి పేరు.

* అల్లూరి సీతా రామరాజు, విప్లవ యోధుడు
* బిరుదురాజు రామరాజు, జానపద సాహిత్యంపై కృషి చేసిన రచయిత. 

* విజయ రామరాజు 2000లో విడుదలైన తెలుగు చిత్రం. 
* మంతెన రామరాజు, ఆంధ్రప్రదేశ్ రాష్ట్రానికి చెందిన రాజకీయ నాయకుడు. 

* గొట్టిముక్కల వెంకట రామరాజు, తెలుగు సినిమా రచయిత, దర్శకుడు.

వర్గం:అయోమయ నివృత్తి
కెప్టెన్ మిల్లర్

**కెప్టెన్‌ మిల్లర్‌** 2024లో విడుదలైన తెలుగు సినిమా. సత్య జ్యోతి ఫిలిమ్స్‌ బ్యానర్‌పై సెంధిల్ త్యాగరాజన్, అర్జున్ త్యాగరాజన్ నిర్మించిన ఈ సినిమాకు అరుణ్‌ మథేశ్వరన్‌ దర్శకత్వం వహించాడు. ధనుష్,  శివరాజ్‌ కుమార్‌, సందీప్ కిషన్, నివేదితా సతీష్, ఎడ్వర్డ్‌ సొన్నెన్‌బ్లిక్ ప్రధాన పాత్రల్లో నటించిన ఈ సినిమా ట్రైలర్‌ను జనవరి 17న విడుదల చేయగా తెలుగులో ఈ సినిమాను సురేష్ ప్రొడక్షన్స్, ఏసియన్ సినిమాస్‌ జనవరి 26న విడుదలై, ఫిబ్రవరి 9న అమెజాన్ ప్రైమ్ వీడియో ఓటీటీలో తమిళం, తెలుగు, మలయాళం, కన్నడ భాషల్లో స్ట్రీమింగ్ ప్రారంభమైంది.
## కథ
స్వాతంత్య్రానికి పూర్వం  అగ్నీశ్వర (ధనుష్)  అతని తల్లి విజి చంద్రశేఖర్ ఇతర గ్రామస్థులతో కలిసి అణచివేతకు గురవుతారు. స్థానిక రాజు రాజేంద్ర భూపతి (జయప్రకాశ్) బ్రిటీష్ వారి సూచనల మేరకు వారిపై నియమాలు విధిస్తాడు, గ్రామంలోని ప్రజలు తాము నిర్మించిన గ్రామ దేవాలయంలోకి అడుగు పెట్టనివ్వడు. ఉర్లో జరుగుతున్న పండుగ కోసం సోదరుడు సెంగోలన్ (శివ రాజ్‌కుమార్) గ్రామానికి రావడంతో అక్కడ జరిగిన అతని తల్లి చనిపోతుంది.

అగ్నీశ్వర్ (ధనుష్) సొంత ఊరిలో తక్కువ జాతి వాడంటూ తాను ఎదుర్కొంటున్న వివక్షను అణగదొక్కాలనే ధ్యేయంతో బ్రీటీష్ ఆర్మీలో చేరి మిల్లర్‌గా మారుతాడు కానీ ఆర్మీలో చేరిన కొత్తలోనే బ్రిటిష్ వారి కొందరు భారతీయ పోరాటయోధుల్ని కాల్చి చంపడంతో ఇది తట్టుకోలేని అగ్నీశ్వర్ తన పై అధికారిని చంపేస్తాడు, దీనితో బ్రిటిష్ వారి నుండి తప్పించుకోవడానికి తన తోటి సైనికుడు రఫీక్ (సందీప్ కిషన్) సహాయ చేస్తాడు. ఆ తరువాత తన పంధా మార్చుకొని విప్లవకారులకు సహాయం చేయాలని నిశ్చయించుకొని, బ్రిటీష్ ఆర్మీకి ఎదురువెళ్ళి దొంగగా మారి తన ఊరి గుడిలోని విగ్రహాన్ని మిల్లర్ ఎందుకు దొంగిలించాల్సి వచ్చింది?  అసలు ఆ విగ్రహం ఎందుకు దొంగిలించాడు ? ఆ తరువాత ఏమి జరిగింది అనేదే మిగతా సినిమా కథ.

## నటీనటులు

* ధనుష్ 
* శివ రాజ్‌కుమార్
* సందీప్ కిషన్
* ప్రియాంకా అరుళ్ మోహన్
* అదితి బాలన్
* ఎడ్వర్డ్ సోన్నెన్‌బ్లిక్
* జాన్ కొక్కెన్
* నివేదితా సతీష్
* వినోద్ కిషన్
* అలెక్స్ ఓ'నెల్
* ఎలాంగో కుమారవేల్
* పింటు పాండు
* విజి చంద్రశేఖర్ 
* కాళీ వెంకట్
* "మెర్కు తోడార్చి మలై" ఆంటోనీ
* జయప్రకాష్
* బోస్ వెంకట్
* అబ్దుల్ లీ
* అశ్విన్ కుమార్
* అరుణోదయన్
* స్వయం సిద్ధ
* సుమేష్ మూర్

## మూలాలు

## బయటి లింకులు
* 

వర్గం:2024 తెలుగు సినిమాలు
ఎం.సి. జోసెఫిన్

**మాప్పిలస్సేరి చవర జోసెఫిన్** (ఆగష్టు 3, 1948 - ఏప్రిల్ 10, 2022) భారతీయ ఉద్యమకారిణి, రాజకీయ నాయకురాలు. 2017 మే 25 నుంచి 2021 జూన్ 25 వరకు కేరళ మహిళా కమిషన్ ఛైర్పర్సన్గా పనిచేశారు.       ఆమె సిపిఐ (ఎం) కేంద్ర కమిటీ సభ్యురాలు, ఆమె 2006 కేరళ శాసనసభ ఎన్నికలలో మాజీ మట్టన్చెరి నియోజకవర్గం నుండి సిపిఐ (ఎం) అభ్యర్థిగా ఉన్నారు.    జోసెఫిన్ 2022 ఏప్రిల్ 10 న 73 సంవత్సరాల వయస్సులో గుండెపోటుతో మరణించింది 

## ప్రస్తావనలు

వర్గం:1948 జననాలు
వర్గం:2022 మరణాలు
వర్గం:భారతీయ మహిళా ఉద్యమకారులు
అన్యా'స్ ట్యుటోరియల్

**అన్యా'స్ ట్యుటోరియల్** 2022లో విడుదలైన  సైకలాజికల్ థ్రిల్లర్ వెబ్ సిరీస్. 	ఆర్కా మీడియా బ్యానర్‌పై శోభు యార్లగడ్డ, ప్రసాద్ దేవినేని నిర్మించిన ఈ వెబ్ సిరీస్‌కు పల్లవి గంగిరెడ్డి దర్శకత్వం వహించింది. రెజీనా కసాండ్రా, నివేదితా సతీష్, అనుజ్ గుర్వారా ప్రధాన పాత్రల్లో నటించిన టీజర్‌ను జూన్ 10న నటుడు ప్రభాస్‌ విడుదల చేయగా, ట్రైలర్‌ను జూన్ 18న  విడుదల చేసి, వెబ్ సిరీస్‌ను 2022 జులై 1న ఆహా ఓటీటీలో తెలుగు, త‌మిళ భాష‌ల్లో విడుదలైంది.

## కథ
అన్య (నివేదితా సతీష్), మధు (రెజీనా కెసాండ్రా) అక్కాచెల్లెళ్లు. అన్య ఒక సోషల్ ఇన్‌ఫ్లియెన్సర్ కావాలని ప్రయత్నిస్తుంటుంది. తన చెల్లి మధు ప్రొఫెషన్ అంటే అన్యకు అస్సలు నచ్చదు. కానీ అనుకోకుండా ఒక రోజు మొత్తం మారిపోతుంది ఎవరూ చూడని విధంగా సైబర్ ప్రపంచం మొత్తం భయపడుతుంది. అసలు ఎందుకు ఇలా జరిగింది ? ఆ తరువాత ఏమైంది అనేదే మిగతా కథ.

## నటీనటులు
* రెజీనా కసాండ్రా
* నివేదితా సతీష్
* అనుజ్ గుర్వారా
* ప్రమోదిని పమ్మి
* సమీర్ మల్ల
* కామాక్షి భాస్కర్ల
* ఫల్గుణి నాయుడు
* శ్రీతేజ ప్రసాద్
* లావణ్య రెడ్డి
* బేబీ నందిత
* బేబీ దివ్య
## సాంకేతిక నిపుణులు
*బ్యానర్: ఆర్కా మీడియా  
*నిర్మాత: శోభు యార్లగడ్డ, ప్రసాద్ దేవినేని 
*కథ, స్క్రీన్ ప్లే : సౌమ్య శర్మ
*మాటలు: సౌమ్య శర్మ, పల్లవి గంగిరెడ్డి 
*దర్శకత్వం:పల్లవి గంగిరెడ్డి
*సంగీతం: అర్రోల్ కోరెల్లి  
*సినిమాటోగ్రఫీ: విజయ్ కె చక్రవర్తి

## మూలాలు

## బయటి లింకులు
*
అరుణ్ యోగిరాజ్

[thumb|438x438px|'''[అయోధ్య రామ మందిరంలోని రామ్ లల్లా**]]
[[దస్త్రం:Arun Yogiraj Statues Front View Mysore Railway Station Apr22 A7C 01916.jpg|thumb|260x260px|**మైసూర్ రైల్వే స్టేషన్ ముందు ఏర్పాటుచేసిన అరుణ్ యోగిరాజ్ మలచిన విగ్రహాలు**]]
**అరుణ్ యోగిరాజ్''', మైసూరుకు చెందిన భారతీయ శిల్పి. నేతాజీ సుభాష్ చంద్రబోస్ 125వ జయంతి సందర్భంగా న్యూఢిల్లీలోని ఇండియా గేట్ వద్ద అమర్ జవాన్ జ్యోతి వెనుక పందిరిలో ఏర్పాటు చేసిన సుభాష్ చంద్రబోస్ 30 అడుగుల విగ్రహాన్ని చెక్కిన ఆయన మంచి గుర్తింపు తెచ్చుకున్నాడు. 

అయోధ్యలోని రామ మందిరంలో 2024 జనవరి 22న ప్రాణ ప్రతిష్ట కాబడిన బాల రాముడు (రామ్ లల్లా) దివ్య విగ్రహం రూపొందించి ఆయన మరింత ప్రాచుర్యంలోకి వచ్చాడు. ముదురు రంగు కృష్ణ‌శిల‌పై రామ్ ల‌ల్లా 51 అంగుళాల పొడవుతో 5 ఏళ్ల బాలుడిలా విల్లు, బాణం పట్టుకుని దర్శనమిస్తాడు.

## నేపథ్యం
అరుణ్ యోగిరాజ్ కర్ణాటక రాష్ట్రంలోని మైసూరు నగరానికి చెందిన ఐదు తరాల శిల్పుల కుటుంబానికి చెందినవాడు. ఆయన తండ్రి యోగిరాజ్, తాత బసవన్నలు కూడా ప్రసిద్ధ శిల్పులు. ఎంబిఎ చదివిన ఆయన 2008 నుండి పూర్తి సమయం శిల్పకళకు కేటాయించడానికి ముందుగా ప్రైవేట్ కంపెనీలో చేరాడు.

అతని తండ్రి యోగిరాజ్ శిల్పి అక్టోబరు 2021లో మరణించాడు. అతనికి ఒక సోదరుడు, ఒక సోదరి ఉన్నారు. అతను విజేతను వివాహం చేసుకున్నాడు. శిల్పి కూడా అయిన అతని సోదరుడు సూర్యప్రకాష్ మైసూర్‌లో వారితో నివసిస్తున్నాడు.

## అవార్డులు
ఆయన 2014లో భారత ప్రభుత్వంచే సౌత్ జోన్ యంగ్ ఆర్టిస్ట్ అవార్డును, మైసూరు జిల్లా పరిపాలన నుండి రాజ్యోత్సవ అవార్డును పొందాడు. 2021లో, ఆయన కర్ణాటక ప్రభుత్వ జకనాచారి అవార్డును అందుకున్నాడు. అలాగే, ఆయనను శిల్పుల సంఘం శిల్ప కౌస్తుభ పురస్కారంతో సత్కరించారు.

## మూలాలు
వర్గం:కన్నడ ప్రజలు
వర్గం:భారతీయ శిల్పులు
వర్గం:1983 జననాలు
లింగాష్టకం

**లింగాష్టకం** శివుడిపై ఆది శంకరాచార్యులు రచించిన స్తోత్రం. ఇది ఒక అష్టకం. ఇందులో శివుని స్వరూపమైన లింగాన్ని కీర్తిస్తూ ఎనిమిది పద్యాలు ఉంటాయి.

## పురాణ గాథ

శివ పురాణం ప్రకారం, బ్రహ్మ, విష్ణువులిద్దరి మధ్య తమ ఇద్దరిలో ఎవరుగొప్ప అని వివాదం వచ్చింది. శివుడు వారి ముందు ఒక భారీ కాంతి స్తంభంగా కనిపించాడు. ఇద్దరు దేవతలు స్తంభం పొడవు వెంట వ్యతిరేక దిశలలో ప్రయాణించి ముగింపును గుర్తించారు. విష్ణువు ముగింపును గుర్తించలేకపోయానని ఒప్పుకోగా, బ్రహ్మ తన లక్ష్యాన్ని సాధించినట్లు అబద్ధం చెప్పి తానే గెలిచానని ప్రకటించాడు. శివుడు బ్రహ్మ యొక్క ఐదు తలలలో ఒకదానిని శిరచ్ఛేదం చేసిన భైరవుడిని సృష్టించడం ద్వారా అతని అసత్యానికి బ్రహ్మను శిక్షించాడు. బ్రహ్మను అక్కడ మానవులు పూజించరని శివుడు ప్రకటించాడు; విష్ణువు తన నిజాయితీకి ప్రతిఫలమిచ్చాడు, అతను తనలాగే విస్తృతంగా పూజించబడతానని ప్రకటించాడు. విష్ణువు మధ్యవర్తిత్వంతో బ్రహ్మను మరలా క్షమించాడు. ఈ సంఘటన తరువాత, బ్రహ్మ, విష్ణువు శివుడిని పూజించారు. ఆ రోజుకి శివరాత్రి అని పేరు పెట్టారు; అతను మోక్ష సాధనకు లింగాన్ని తన చిహ్నంగా పూజించడాన్ని కూడా సూచించాడు.

కైలాస పర్వతాన్ని ఎత్తడానికి ప్రయత్నించినప్పుడు రావణుడి గర్వాన్ని అణచివేయడం, దక్ష యజ్ఞాన్ని నాశనం చేయడం వంటి శివుని ఇతర పురాణాలను కూడా లింగాష్టకం ప్రస్తావిస్తుంది. శ్లోకంలోని ఫలశ్రుతి లింగాష్టకాన్ని ఒక లింగం దగ్గర పఠించినప్పుడు, పారాయణం చేసేవాడు శివుని సాయుజ్యాన్ని, ఆనందాన్ని పొందుతాడని పేర్కొంది.

## శ్లోకం
మొదటి శ్లోకం ఇలా ఉంటుంది.

బ్రహ్మమురారిసురార్చితలింగం - నిర్మలభాసితశోభితలింగం |
జన్మజదుఃఖవినాశకలింగం - తత్ప్రణమామి సదాశివలింగమ్‌| 


బ్రహ్మ, విష్ణువు మొదలగు దేవతలు పూజించేటి లింగం, నిర్మలంగా భాసిల్లే లింగం, జన్మవలన కలిగే దుఃఖాన్ని నాశనం చేసే లింగం, అటువంటి లింగానికి నేణు ప్రణామాలర్పిస్తున్నాను అని దీని అర్థం.

## మూలాలు

వర్గం:స్తోత్రములు
కాలభైరవాష్టకం

**కాలభైరవాష్టకం** శివ స్వరూపమైన కాలభైరవుడిని స్తుతిస్తూ ఆది శంకరాచార్యులు రచించిన స్తోత్రం.

## కాలభైరవుడి వైశిష్ట్యం
శివుని ఉగ్రరూపములో ప్రధానమైన రూపము కాలభైరవుడు శివుని హూంకారం నుండి పుట్టిన రూపమే కాలభైరవుడు.ఈయన కాశీ క్షేత్రంలో క్షేత్రపాలకుడు. ఇతని వాహనం కుక్క. పుర్రెలదండ ధరించి ఉంటాడు.

కాలభైరవునికి ఎనిమిది రూపాలు ఉన్నాయి. వీటిని అష్టభైరవులు అని అంటారు. కాలభైరవుని దర్శనంతో మరణ భయం తొలిగిపోతుందని నమ్ముతారు.

కాలభైరవునికి గారెలు సమర్పించడం వలన ఆయుష్షు పెరుగుతుందని భక్తుల నమ్మకం.

#### ప్రాముఖ్యత
thumb|కాలభైరవ స్వామి
కాలభైరవాష్టకము ప్రాముఖ్యత చాలా గొప్పది.దీని గురించి ఎందరో ఎన్నో విధాలుగా తెలిపారు.ఫలశృతిలోని సాక్షాత్తు శంకరులే తెలియజేశారు.ఉగ్రరూపముగానున్న కాలభైరవుడు భయాన్ని పొగొడతారని స్త్రోత్రములో తెలుపుతారు.ఎమైనా దోషాలు ఉంటే పొగొడతారని వివరిస్తారు.

## శ్లోకాలు
ఇందులో మొదటి శ్లోకం ఇలా ఉంటుంది.


దేవరాజ సేవ్యమాన పావనాంఘ్రి పంకజం 
వ్యాలయజ్ఞ సూత్రమిందు శేఖరం కృపాకరం
నారదాది యోగివృంద వందితం దిగంబరం 
కాశికా పురాధినాథ కాలభైరవం భజే


#### కాలభైరవాష్టక ఫలశృతి
కాలభైరవాష్టకం పఠంతి యే మనోహరం

జ్ఞానముక్తి-సాధకం విచిత్ర-పుణ్య-వర్ధనమ్ ।

శోకమోహ-లోభదైన్య-కోపతాప-నాశనం [దైన్యలోభ]

తే ప్రయాంతి కాలభైరవాంఘ్రి-సన్నిధిం ధ్రువమ్ ॥

కాలభైరవాష్టకం చదవడం వలన జ్ఞానము సిద్ధించటం.కష్టాలు,కోపము,తాపము వంటి గుణాలు నశిస్తాయి. 

### మరికొన్ని విశేషాలు
వీరి దేవాలయాలు దేశమంతటా ఉన్నాయి.సింహాచలానికి అతి దగ్గర్లో కూడా కాలభైరవస్వామి గుడి ఉంది.

అమావాస్యరోజున అష్టకం పఠించి దర్శిస్తే దోషాలు పోతాయని ప్రజలు నమ్ముతారు

## మూలాలు

వర్గం:స్తోత్రములు
కాలభైరవ (అయోమయ నివృత్తి)

* భైరవ - శివ స్వరూపుడు
* కాల భైరవ - తెలుగు గాయకుడు
ఎడ్వర్డ్ సోన్నెన్‌బ్లిక్

**ఎడ్వర్డ్ సోన్నెన్‌బ్లిక్** (జననం 27 జూన్ 1980) అమెరికా దేశానికి చెందిన భారతీయ టెలివిజన్ & సినిమా నటుడు. ఆయన 2008లో విడుదలైన దోస్తానా సినిమాలో నటన ద్వారా తొలిసారి సినీరంగానికి పరిచయమై ఫిరంగి (2017), వీరే ది వెడ్డింగ్ (2018), మణికర్ణిక: ది క్వీన్ ఆఫ్ ఝాన్సీ (2019), కేసరి (2019),  ఆర్ఆర్ఆర్ (2022) సినిమాల్లో నటనకుగాను మంచి గుర్తింపు తెచ్చుకున్నాడు.

## వివాహం
ఎడ్వర్డ్ జూన్ 2009లో  ఫ్రీలాన్స్ క్రియేటివ్ డైరెక్టర్ సోనాల్ మెహతాను వివాహం చేసుకున్నాడు, వారికీ ఒక కుమారుడు ఉన్నాడు.

## సినిమాలు

## టెలివిజన్

## మూలాలు

## బయటి లింకులు
* 

వర్గం:హిందీ సినిమా నటులు
వర్గం:తెలుగు సినిమా నటులు
జాన్ కొక్కెన్

**జాన్ కొక్కెన్** భారతదేశానికి చెందిన సినిమా నటుడు. ఆయన తెలుగు, కన్నడ, తమిళం &  మలయాళ సినిమాలలో ప్రతినాయకుడి పాత్రలలో నటించి 2021లో విడుదలైన సర్పత్త పరంబరై లో తన నటనకుగాను మంచి గుర్తింపు పొందాడు.
## జననం, విద్యాభాస్యం
అనిష్ జాన్ కొక్కెన్ కేరళలోని త్రిస్సూర్‌లో ఒక మలయాళీ కుటుంబంలో జన్మించి మహారాష్ట్రలోని ముంబైలో పెరిగాడు. అతని తండ్రి జాన్ పాఠశాల వైస్ ప్రిన్సిపాల్, తల్లి నర్సు. అతనికి ఇద్దరు సోదరులు ఉన్నారు.  కొక్కెన్ ముంబైలోని సెయింట్ జేవియర్స్ కాలేజీలో బీఎస్సీ పూర్తి చేసి ఆ తరువాత హోటల్ మేనేజ్‌మెంట్‌ పూర్తి చేశాడు.

## వివాహం
కొక్కెన్ నటి మీరా వాసుదేవన్‌ను 2012లో వివాహం చేసుకొని 2016లో విడాకులు తీసుకున్నారు, వారికి ఒక కుమారుడు ఉన్నాడు.  ఆయన ఏప్రిల్ 2019లో నటి పూజా రామచంద్రన్‌ని వివాహం చేసుకున్నాడు. వారికి ఒక కుమారుడు  కియాన్ కొక్కెన్ ఉన్నాడు.

## సినిమాలు

## టెలివిజన్

## మూలాలు

## బయటి లింకులు
* 

వర్గం:హిందీ సినిమా నటులు
వర్గం:తెలుగు సినిమా నటులు
వర్గం:తమిళ సినిమా నటులు
వర్గం:మలయాళ సినిమా నటులు
ప్రధానమంత్రి ముద్రా యోజన

తుట్ట తుది మైలులో ఉన్న ఫైనాన్సర్లకు తిరిగి రిఫైనల్స్ చేసేందుకు మైక్రో యూనిట్స్ డెవలప్మెంట్ రిఫైనల్స్ ఏజెన్సీ (MUDRA) ని  2015-16 ఆర్థిక సంవత్సరం బడ్జెట్ లో భర్త కేంద్ర ప్రభుత్వం ప్రకటించింది. దీనికి అనుగుణంగా 2015 సంవత్సరం ఏప్రిల్ 8వ తేదీన ప్రధానమంత్రి ముద్ర యోజన పథకాన్ని ప్రారంభించడం జరిగింది. ఈ పథకం రూ. 10 లక్షల వరకు గల రుణ అవసరాల కోసం రీ ఫైనాన్స్ ఉత్పత్తులను అందజేస్తుంది. ప్రీ ఫైనాన్స ద్వారా మైక్రో ఫైనాన్స్ సంస్థలకు సహకారం అందిస్తుంది. పీఎంఎంవై పథకం ద్వారా రూపొందించిన ఉత్పత్తులను సూక్ష్మ వ్యాపార యూనిట్ల వృద్ధి/ అభివృద్ధి దశల ఆధారంగా మూడు రకాలుగా వర్గీకరించారు.

# శిశు ( రూ.50,000 వరకు రుణం)
# కిశోర్ ( రూ.50,000 నుండి రూ. 5 లక్షల వరకు రుణం)
# తరుణ్ ( రూ. 5 లక్షల నుండి రూ. పదిలక్షల వరకు)
# ఈ పథకం కింద కేటాయించే నిధుల్లో సుమారు 60 శాతం శిశు రుణాల కింద ఇవ్వడం జరుగుతుంది. దేశంలో సంప్రదాయ రంగంలో ఉన్న సూక్ష్మ పరిశ్రమకవేత్తలకు, వర్తమాన సూక్ష్మ పారిశ్రామికవేత్తలకు బ్యాంకు పరపతిని అందించడమే ప్రధానమంత్రి ముద్ర యోజన లక్ష్యం.  ప్రధానమంత్రి ముద్ర యోజన పథకం కింద గత ఎనిమిది సంవత్సరాల్లో 40.2 కోట్ల ఖాతాలకు రూ. 23.2 లక్షల కోట్లు హామీలని రుణాలు అందించినట్లు కేంద్ర ఆర్థిక శాఖ వెల్లడించింది. ఈ పథకం ప్రకారం 40.82 కోట్ల రుణ ఖాతాల్లో 60 శాతం మహిళలవే. అందులోనూ 51% మంది ఎస్సీ, ఎస్టీ, ఓబీసీ వర్గాలవారు. దీన్నిబట్టి అట్టడుగు వర్గాలకు బ్యాంకుల ద్వారా సంస్థ గత రుణాలు సులభంగా అందుతున్నట్లు కేంద్ర ప్రభుత్వం తెలియజేస్తుంది. 
#ఈ పథకం కింద కేటాయించే నిధులలో సుమారు 60 శాతం శిశు రుణాల కింద ఇవ్వడం జరుగుతుంది.

## మూలాలు


వర్గం:ప్రధానమంత్రి ముద్ర యోజన
వర్గం:కేంద్ర ప్రభుత్వ పథకాలు
బోస్ వెంకట్

**బోస్ వెంకట్** (జననం 4 ఫిబ్రవరి 1976) భారతదేశానికి చెందిన సినిమా నటుడు, దర్శకుడు & డబ్బింగ్ కళాకారుడు. ఆయన తమిళ సినిమాలు & టెలివిజన్ సీరియల్స్‌లో నటించాడు.

## సినిమాలు
### తమిళం

### కన్నడ

### మలయాళం

## దర్శకుడు

## వాయిస్ నటుడు

## టెలివిజన్

## వెబ్ సిరీస్

## మూలాలు

## బయటి లింకులు
* 
వర్గం:తమిళ సినిమా నటులు
రెడ్‌కో పాకిస్థాన్ లిమిటెడ్ క్రికెట్ జట్టు

**రెడ్‌కో పాకిస్థాన్ లిమిటెడ్ క్రికెట్ జట్టు** అనేది పాకిస్తాన్ ఫస్ట్-క్లాస్ క్రికెట్ జట్టు. దీనికి రెడ్‌కో ఇంటర్నేషనల్ కు చెందిన పాకిస్తాన్ శాఖచే స్పాన్సర్ చేస్తోంది. దీనిని రియల్లీ ఎఫిషియెంట్ డెవలప్‌మెంట్ కో. (రెడ్‌కో) అని కూడా పిలుస్తారు. 1999-2000 సీజన్‌లో ఆడారు, క్వాయిడ్-ఎ-అజం ట్రోఫీలో పోటీపడ్డారు.

## ఫస్ట్ క్లాస్ మ్యాచ్ ల రికార్డు
1998-99లో పాట్రన్స్ ట్రోఫీ గ్రేడ్ II ఫైనల్‌లో స్వల్ప మొదటి-ఇన్నింగ్స్ విజయం తర్వాత, రెడ్‌కో పాకిస్తాన్ లిమిటెడ్ 1999-2000 క్వాయిడ్-ఇ-అజం ట్రోఫీకి ఫస్ట్-క్లాస్ హోదాకు పదోన్నతి పొందింది.

51.16 సగటుతో 614 పరుగులు చేసిన హస్నైన్ ఖయ్యూమ్ కెప్టెన్‌గా ఉన్నాడు, రెడ్‌కో 10 మ్యాచ్‌లు ఆడింది, మూడు గెలిచింది, ఒకటి ఓడిపోయింది, ఆరు డ్రా చేసుకుంది. క్వాయిడ్-ఎ-అజం ట్రోఫీ పూల్ బిలో 12 లో ఆరవ స్థానంలో నిలిచింది.

నౌమానుల్లా అత్యధిక పరుగులు చేశాడు: మూడు సెంచరీలతో 71.33 సగటుతో 642. ఫైసలాబాద్‌పై ఇన్నింగ్స్ విజయంలో రఫతుల్లా మహ్మంద్ చేసిన 213 పరుగులే అత్యధిక స్కోరు. ప్రముఖ బౌలర్ ఇమ్రాన్ తాహిర్ 22.20 సగటుతో 43 వికెట్లు పడగొట్టాడు, కరాచీ బ్లూస్‌పై 76 పరుగులకు 8 వికెట్లు పడగొట్టాడు. ఒక వారం తర్వాత పెషావర్‌పై 79 పరుగులకు 10 వికెట్లు సాధించాడు.

## పరిమిత ఓవర్ల రికార్డు
1999-2000లో పరిమిత ఓవర్ల పోటీలో తమ మొదటి ఐదు మ్యాచ్‌లను గెలిచారు, ఫైనల్‌లో మాత్రమే ఓడిపోయారు. బాజిద్ ఖాన్ నాలుగు అర్ధ సెంచరీలతో 60.80 సగటుతో 304 పరుగులు చేశాడు.

## మూలాలు

## బాహ్య లింకులు
* క్రికెట్ ఆర్కైవ్    REDCO పాకిస్తాన్ లిమిటెడ్ ఆడిన ఫస్ట్-క్లాస్ మ్యాచ్‌లు
* క్రికెట్    REDCO పాకిస్తాన్ లిమిటెడ్ ఆడిన లిస్ట్ A మ్యాచ్‌లు

వర్గం:పాకిస్తాన్ క్రికెట్ జట్లు
వినోద్ కిషన్

**వినోద్ కిషన్** భారతదేశానికి చెందిన తమిళ, తెలుగు, మలయాళ భాషా సినిమాలలో నటించిన నటుడు. ఆయన 2001లో బాల నంద సినిమాలో బాలనటుడిగా సినీరంగంలోకి అడుగుపెట్టి 2010లో నాన్ మహాన్ అల్లా, 2013లో విడియుం మున్  సినిమాలల్లో విలన్‌గా నటించి మంచి గుర్తింపు తెచ్చుకున్నాడు.

## సినిమాలు

## టెలివిజన్

## మూలాలు

## బయటి లింకులు
* 

వర్గం:తమిళ సినిమా నటులు
తూర్పు పాకిస్తాన్ ఫస్ట్-క్లాస్ క్రికెట్ జట్లు

**తూర్పు పాకిస్తాన్ ఫస్ట్-క్లాస్ క్రికెట్ జట్లు** అనేవి తూర్పు పాకిస్తాన్కు చెందిన ఫస్ట్-క్లాస్ క్రికెట్ జట్లు. 1954 &ndash; 55, 1970 &ndash; 71 సీజన్ల మధ్య ఈ జట్లన్ని తూర్పు పాకిస్తాన్ నుండి 13 ఫస్ట్-క్లాస్ క్రికెట్ జట్లు పాకిస్తాన్ దేశీయ క్రికెట్ పోటీలు, క్వాయిడ్-ఎ-ఆజం ట్రోఫీ, అయూబ్ ట్రోఫీలలో ఆడాయి. 1971లో బంగ్లాదేశ్ ఏర్పడటంతో, ఈ భాగస్వామ్యం ముగిసింది. తూర్పు పాకిస్తాన్ గవర్నర్స్ XI 1961-62లో టూరింగ్ ఇంటర్నేషనల్ XIతో ఫస్ట్-క్లాస్ మ్యాచ్ కూడా ఆడింది.

## జట్ల జాబితా

*NB:* క్రికెట్ ఆర్కైవ్ స్కోర్‌కార్డ్‌లపై కనిపించే విధంగా జట్టు పేర్లు ఉంటాయి. *విస్డెన్‌లో* "ఈస్ట్ పాకిస్తాన్ సిఏ", "ఈస్ట్ పాకిస్తాన్ స్పోర్ట్స్ ఫెడరేషన్"  వంటి కొన్ని పేర్లు భిన్నంగా ఉంటాయి, ఈ రెండింటినీ క్రికెట్ ఆర్కైవ్ కేవలం తూర్పు పాకిస్తాన్ అని పిలుస్తుంది.

ఈ జట్లలో పశ్చిమ పాకిస్తాన్ నుండి జట్లను ఓడించిన ఏకైక జట్టు తూర్పు పాకిస్తాన్, ఇది హైదరాబాద్‌ను నాలుగుసార్లు, ఖైర్‌పూర్‌ని ఒకసారి, ఉమ్మడి హైదరాబాద్-ఖైర్‌పూర్-క్వెట్టా జట్టును ఒకసారి ఓడించింది.

తూర్పు పాకిస్థాన్ కూడా 1954-55లో పర్యాటక భారతీయులతో, 1955-56లో ఎంసిసితో ఫస్ట్-క్లాస్ మ్యాచ్‌లు ఆడింది. ప్రతి సందర్భంలోనూ పర్యాటక జట్టు విజయం సాధించింది.
## ప్రముఖ క్రీడాకారులు
పాకిస్తాన్ టెస్ట్ జట్టులో ఎంపికైన ఏకైక తూర్పు పాకిస్తాన్ ఆటగాడు నియాజ్ అహ్మద్. అయితే పశ్చిమ పాకిస్తాన్ నుండి అనేకమంది టెస్ట్ ఆటగాళ్ళు తూర్పు పాకిస్తాన్ జట్ల కోసం ఆడారు; తూర్పు పాకిస్తాన్ 1966-67లో హైదరాబాద్-ఖైర్‌పూర్-క్వెట్టాను ఓడించినప్పుడు, ఓడిపోయిన జట్టు తూర్పు పాకిస్తాన్ జట్టులో ఆరుగురు వాస్తవానికి పశ్చిమ పాకిస్తాన్‌కు చెందినవారు అనర్హులుగా ఉండాలని అన్నారు.

1960లలో ప్రముఖ ఆటగాడు అబ్దుల్ లతీఫ్, అనేక మ్యాచ్‌లలో తూర్పు పాకిస్తాన్ జట్లకు కెప్టెన్‌గా వ్యవహరించాడు. అతను మూడు సెంచరీలు సాధించాడు. 1968 జనవరిలో ఈస్ట్ పాకిస్తాన్ గ్రీన్స్ తరపున వరుసగా రెండు మ్యాచ్‌లలో లెగ్ స్పిన్‌తో 97 పరుగులకు 24 వికెట్లు తీసుకున్నాడు. షమీమ్ కబీర్, వివిధ ఈస్ట్ పాకిస్తాన్ జట్లకు 15 ఫస్ట్-క్లాస్ మ్యాచ్‌లు ఆడాడు, తరువాత 1977 జనవరిలో టూరింగ్ ఎంసిసితో జరిగిన మొదటి మ్యాచ్‌లో బంగ్లాదేశ్‌కు కెప్టెన్‌గా వ్యవహరించాడు. జావేద్ మసూద్ 1962-63లో హైదరాబాద్‌పై విజయంలో 215 పరుగులు చేసినప్పుడు ఈస్ట్ పాకిస్తాన్ జట్టు తరపున అత్యధిక స్కోరు సాధించాడు.

షహర్యార్ ఖాన్ ప్రకారం, నియాజ్ అహ్మద్‌ను రాజకీయ ప్రయోజనాల కోసం ఉపయోగించారు, తూర్పు పాకిస్తాన్‌లో క్రికెట్‌పై పాకిస్తాన్ నిర్లక్ష్యంగా మరుగున పడ్డాడు: "ఢాకా నుండి నియాజ్ అహ్మద్ అనే క్లబ్-స్థాయి క్రికెటర్ ఉన్నాడు, అతను కొంతకాలంగా పాకిస్తాన్ శాశ్వత 12వ వ్యక్తిగా ఉన్నాడు, పాకిస్తాన్ క్రికెట్ తూర్పు పాకిస్తాన్ జాతీయ ప్రాతినిధ్యానికి చేరువలో ఉందని పూర్తిగా నమ్మశక్యం కాని ముద్ర వేయడానికి బోర్డు ప్రయత్నిస్తోంది. తూర్పు పాకిస్తాన్‌లో క్రికెట్‌ను ప్రోత్సహించడానికి పాకిస్తాన్ ప్రభుత్వాలు లేదా క్రికెట్ బోర్డులు ఎటువంటి ప్రయత్నం చేయలేదు."

## మూలాలు

## బాహ్య లింకులు
* క్రికెట్ ఆర్కైవ్
* *విస్డెన్ క్రికెటర్స్ అల్మానాక్* "క్రికెట్ ఇన్ పాకిస్థాన్" విభాగం, 1956 నుండి 1972 వరకు

వర్గం:పాకిస్తాన్ క్రికెట్ జట్లు
పాకిస్తాన్ విశ్వవిద్యాలయాల మహిళల క్రికెట్ జట్టు

**పాకిస్తాన్ విశ్వవిద్యాలయాల మహిళల క్రికెట్ జట్టు** అనేది పాకిస్తాన్ మహిళల క్రికెట్ జట్టు. 2006–07, 2010–11 మధ్య జాతీయ మహిళల క్రికెట్ ఛాంపియన్‌షిప్‌లో ఈ జట్టు పాల్గొన్నది. 

## చరిత్ర
పాకిస్తాన్ విశ్వవిద్యాలయాలు 2006–07, 2010–11 మధ్య జాతీయ మహిళల క్రికెట్ ఛాంపియన్‌షిప్‌లో పోటీపడ్డాయి. చివరి మూడు సీజన్లలో, ఫైనల్ స్టేజ్ గ్రూప్‌కు అర్హత సాధించడానికి ప్రారంభ సమూహంలో అగ్రస్థానంలో ఉన్నారు, అయితే ప్రతిసారీ మూడు క్వాలిఫైయింగ్ జట్లలో మూడవ స్థానంలో నిలిచారు.

## ఆటగాళ్ళు

### ప్రముఖ ఆటగాళ్లు
పాకిస్తాన్ విశ్వవిద్యాలయాల కొరకు ఆడిన, అంతర్జాతీయంగా ఆడిన ఆటగాళ్ళు మొదటి అంతర్జాతీయ ప్రదర్శన (బ్రాకెట్లలో ఇవ్వబడిన) క్రమంలో క్రింద ఇవ్వబడ్డారు:

*  మరియం బట్ (2003)
*  బిస్మా మరూఫ్ (2006)
*  సారా ఫరూక్ (2009)
*  నిదా దార్ (2010)
*  మసూమా జునైద్ (2011)

## సీజన్లు

### జాతీయ మహిళల క్రికెట్ ఛాంపియన్‌షిప్

## గౌరవాలు
* **జాతీయ మహిళల క్రికెట్ ఛాంపియన్‌షిప్ :**
** **విజేతలు (0):**
** *ఉత్తమ ముగింపు:* 3వ (2007–08, 2009–10 & 2010–11)

## మూలాలు

వర్గం:పాకిస్తాన్ క్రికెట్ జట్లు
జరై తారకియాతి బ్యాంక్ లిమిటెడ్ మహిళల క్రికెట్ జట్టు

**జరై తారకియాతి బ్యాంక్ లిమిటెడ్ మహిళల క్రికెట్ టీమ్** అనేది పాకిస్తానీ మహిళల క్రికెట్ జట్టు. జరై తారకియాతి బ్యాంక్ లిమిటెడ్ సంస్థ ఈ జట్టుకు స్పాన్సర్ చేస్తుంది. 2009–10, 2018–19 మధ్య నేషనల్ ఉమెన్స్ క్రికెట్ ఛాంపియన్‌షిప్, ఉమెన్స్ క్రికెట్ ఛాలెంజ్ ట్రోఫీ, డిపార్ట్‌మెంటల్ టీ20 ఉమెన్స్ ఛాంపియన్‌షిప్‌లో పోటీపడ్డారు. మొత్తం 14 టైటిల్స్‌తో వారు పోటీచేసిన ప్రతి టోర్నమెంట్‌ను గెలుచుకుని, మూడు పోటీలలో అత్యంత విజయవంతమైన జట్టుగా నిలిచారు.

## చరిత్ర
జరై తారకియాతి బ్యాంక్ లిమిటెడ్ తొలిసారిగా 2009–10లో నేషనల్ ఉమెన్స్ క్రికెట్ ఛాంపియన్‌షిప్‌లో పోటీ పడింది, ఫైనల్‌లో కరాచీని ఓడించి తమ మొదటి టైటిల్‌ను కైవసం చేసుకునే ముందు గ్రూప్ దశల్లో ప్రతి మ్యాచ్‌లో విజయం సాధించింది. జరై తారకియాతి బ్యాంక్ లిమిటెడ్ వారు 2010–11, 2011–12, 2012–13, 2015, 2016, 2017లో పోటీచేసిన ప్రతి తదుపరి ఛాంపియన్‌షిప్‌లో ఒక్క మ్యాచ్ కూడా ఓడిపోకుండా గెలుపొందారు. 

జరై తారకియాతి బ్యాంక్ లిమిటెడ్ 2011–12, 2016–17 మధ్య ట్వంటీ 20 మహిళల క్రికెట్ ఛాలెంజ్ ట్రోఫీలో కూడా పాల్గొంది. ఆ జట్టు వారు పోటీపడిన ప్రతి టోర్నమెంట్‌లో కూడా ఓడిపోకుండా గెలిచింది. అయితే, 2014లో ఫైనల్ వర్షం కారణంగా కుదించబడిన తర్వాత ఒమర్ అసోసియేట్స్‌తో టైటిల్‌ను పంచుకున్నారు.

ఈ జట్టు 2018, 2018–19లో డిపార్ట్‌మెంటల్ టీ20 మహిళల ఛాంపియన్‌షిప్‌లో కూడా పోటీపడింది. వారు టోర్నమెంట్ రెండు ఎడిషన్లను గెలుచుకున్నారు, కానీ 2018-19 సీజన్‌లో వారి ఏకైక మ్యాచ్‌లో స్టేట్ బ్యాంక్ ఆఫ్ పాకిస్థాన్‌తో 5 వికెట్ల తేడాతో ఓడిపోయారు.
## సీజన్లు

### జాతీయ మహిళల క్రికెట్ ఛాంపియన్‌షిప్

### మహిళల క్రికెట్ ఛాలెంజ్ ట్రోఫీ

### డిపార్ట్‌మెంటల్ టీ20 మహిళల ఛాంపియన్‌షిప్

## గౌరవాలు
* **జాతీయ మహిళల క్రికెట్ ఛాంపియన్‌షిప్ :**
** **విజేతలు (7):** 2009–10, 2010–11, 2011–12, 2012–13, 2015, 2016 & 2017
* **మహిళల క్రికెట్ ఛాలెంజ్ ట్రోఫీ**
** **విజేతలు (5):** 2011–12, 2012–13, 2014, 2015–16 & 2016–17
* **డిపార్ట్‌మెంటల్ T20 మహిళల ఛాంపియన్‌షిప్**
** **విజేతలు (2):** 2018 & 2018–19

## మూలాలు

వర్గం:పాకిస్తాన్ క్రికెట్ జట్లు
సియాల్‌కోట్ మహిళల క్రికెట్ జట్టు

**సియాల్‌కోట్ మహిళల క్రికెట్ జట్టు** అనేది పాకిస్తానీ మహిళల క్రికెట్ జట్టు. ఆ జట్టు సియాల్‌కోట్‌కు మహిళా క్రికెట్ కు ప్రాతినిధ్యం వహిస్తోంది. 2005–06, 2017 మధ్య జాతీయ మహిళల క్రికెట్ ఛాంపియన్‌షిప్‌లో పోటీపడ్డారు.

## చరిత్ర
సియాల్‌కోట్ 2005–06లో లాహోర్ జోన్‌లో ఆడిన మూడు మ్యాచ్‌ల్లోనూ ఓడి, నేషనల్ ఉమెన్స్ క్రికెట్ ఛాంపియన్‌షిప్‌లో రెండో సీజన్‌లో చేరింది. ఈ జట్టు 2017లో వరకు జాతీయ మహిళల క్రికెట్ ఛాంపియన్‌షిప్ ప్రతి తదుపరి ఎడిషన్‌లో పోటీపడింది. వారు 2012–13లో పూల్ బి ఫైనల్‌కు అర్హత సాధించారు, కానీ ఇస్లామాబాద్‌తో ఓడిపోయారు. 2016లో, చివరి సూపర్ లీగ్ దశకు అర్హత సాధించారు, మొత్తం మీద 5వ స్థానంలో నిలిచారు.

## ఆటగాళ్ళు

### ప్రముఖ ఆటగాళ్లు
సియాల్‌కోట్ తరపున ఆడిన, అంతర్జాతీయంగా ఆడిన ఆటగాళ్లు మొదటి అంతర్జాతీయ ప్రదర్శన (బ్రాకెట్‌లలో ఇవ్వబడినవి) క్రమంలో క్రింద ఇవ్వబడ్డారు:
 
## సీజన్లు

### జాతీయ మహిళల క్రికెట్ ఛాంపియన్‌షిప్

## గౌరవాలు
* **జాతీయ మహిళల క్రికెట్ ఛాంపియన్‌షిప్ :**
** **విజేతలు (0):**
** *ఉత్తమ ముగింపు:* 5వ (2016)

## మూలాలు

వర్గం:పాకిస్తాన్ క్రికెట్ జట్లు
అయోధ్య రామ మందిరం ప్రాణ ప్రతిష్ఠ

**రామమందిరం ప్రాణ ప్రతిష్ఠ** 2024 జనవరి 22న జరిగిన బాల రాముడు (రామ్ లల్లా) ప్రతిష్టాపన కార్యక్రమం.    ఈ కార్యక్రమాన్ని శ్రీరామ జన్మభూమి తీర్థ క్షేత్ర ట్రస్టు వారు నిర్వహించారు. 

## రామ మందిరం నేపథ్యం

జూన్ 2023లో, రామాలయ నిర్మాణ కమిటీ జనవరి 2024లో ఆలయాన్ని తెరుస్తున్నట్లు రామ మందిర ఆలయ నిర్మాణ కమిటీ ప్రకటించింది.   2023 అక్టోబర్ లో, రామ మందిర ఆలయ కమిటీ సభ్యులు , 2024 జనవరి 22న జరిగే ప్రాణ ప్రతిష్ట వేడుకకు హాజరు కావాల్సిందిగా ప్రధాని నరేంద్ర మోడీని  ఆహ్వానించారు  హిందూ క్యాలెండర్ ప్రకారం అయోధ్య రామాలయాన్ని ప్రారంభించడానికి ఈ తేదీని శుభప్రదంగా భావించిన హిందూ జ్యోతిష్కులు ఈ తేదీని ఎంచుకున్నారు.  

### వైద్య, భద్రత  మౌలిక సదుపాయాల

ఉత్తరప్రదేశ్ ప్రభుత్వం రామ మందిర ఆలయం  చుట్టుపక్కల  అయోధ్యలో కట్టుదిట్టమైన భద్రతా చర్యలను అమలు చేసింది.   

### విగ్రహ ప్రాణ ప్రతిష్ట

లార్డ్ రామ్ విగ్రహం 2024 జనవరి 19న మొదటిసారిగా కనిపించింది. 

అరుణ్ యోగిరాజ్ కర్ణాటకకు చెందిన శిల్పి, బాల రాముడి విగ్రహాన్ని రూపొందించాడు. 
### రామోత్సవ్
అయోధ్య రామ మందిరం ఏర్పాట్లకు ఉత్తరప్రదేశ్ ప్రభుత్వం 100 కోట్లు కేటాయించింది. 2023 డిసెంబర్ నుండి 2024 జనవరి వరకు అయోధ్యలో పలు ఆధ్యాత్మిక కార్యక్రమాలు జరిగాయి. డిసెంబర్ 2023లో ప్రారంభమైన ఈ కార్యక్రమాలు16 జనవరి 2024న మకర సంక్రాంతి రోజున ముగిశాయి.

## శంకుస్థాపన కార్యక్రమం

రామమందిర శంకుస్థాపన కార్యక్రమం భారత ప్రామాణిక కాలమానం ప్రకారం 2024 జనవరి 22న మధ్యాహ్నం 12:15 గంటలకు ప్రారంభమైంది   మధ్యాహ్నం 12:45 గంటలకు ముగిసింది.  

ఈ కార్యక్రమం భారత ప్రధాని నరేంద్ర మోదీ చేతుల మీదుగా జరిగింది . దీని కోసం, నరేంద్ర మోడీ 11 రోజుల పాటు ఉపవాస దీక్ష చేసారు. , నరేంద్ర మోడీ 11 రోజులపాటు కేవలం కొబ్బరి నీరు మాత్రమే సేవించారు. నరేంద్ర మోడీ 11 రోజులు పాటు నేల మీదే పడుకున్నారు.   

2024 జనవరి 22న రామమందిర ప్రాణ్ ప్రతిష్ఠా కార్యక్రమం ముగిసింది.  

### అతిథులు
అయోధ్య రామ మందిరం ప్రారంభోత్సవ కార్యక్రమానికి 7,000 మందికి పైగా ప్రముఖులైన ఆహ్వానించారు. ఆహ్వానితులలో నటులు, రాజకీయ నాయకులు, , వ్యాపారవేత్తలు, ఆధ్యాత్మిక నాయకులు, క్రీడాకారులు ఉన్నారు.    అయోధ్య రామ మందిర ప్రారంభోత్సవ కార్యక్రమానికి పలువురు ప్రముఖులు హాజరయ్యారు.కత్రినా కైఫ్ ముఖేష్ అంబానీఆయన భార్య నీతా అంబానీ ముకేశ్ అంబానీ సోదరుడు అనిల్ అంబానీ ఉత్తరప్రదేశ్ గవర్నర్ ఆనందిబెన్ పటేల్ హిందీ సినిమా నటులుఅమితాబ్ బచ్చన్ అభిషేక్ బచ్చన్ ఆంధ్రప్రదేశ్ మాజీ ముఖ్యమంత్రి నారా చంద్రబాబునాయుడు

జనసేన అధ్యక్షుడు పవన్ కళ్యాణ్ చిరంజీవి రామ్ చరణ్ క్రీడ ప్రముఖులు సచిన్ టెండుల్కర్ పి.టి.ఉష వీరేంద్ర సెహ్వాగ్ బాలీవుడ్ నటి మణులు కంగనా రనౌత్ ఆలియా భట్ ఈ ఈ కార్యక్రమానికి హాజరయ్యారు.

అయోధ్య రామ మందిరం ప్రారంభోత్సవం సందర్భంగా ప్రతి భారతీయుడు  దీపావళి పండుగ జరుపుకోవాలని మోదీ పిలుపునిచ్చారు.  

### దర్శనం
సామాన్య భక్తులకు ఉదయం 7 నుండి 11:30 వరకు  మధ్యాహ్నం 2 నుండి రాత్రి 7 వరకు దర్శనం అందుబాటులో ఉంటుంది. 

### సెలవు
భారత ప్రభుత్వం ఉద్యోగులకు 2024 జనవరి 22న సెలవులు ప్రకటించింది.అలాగే పలు రాష్ట్రాలలో పాఠశాలలకు కూడా సెలవులు ప్రకటించారు.

## ఇవీ చూడండి

* అయోధ్య రామమందిరం
* సీతాదేవి మందిరం (బీహార్)
* సీతాపురం, బీహార్

## మూలాలు

వర్గం:ఉత్తర ప్రదేశ్
వర్గం:హిందూ దేవాలయాలు
ఎలాంగో కుమారవేల్

**ఎలాంగో కుమారవేల్** భారతదేశానికి చెందిన సినిమా నటుడు, రచయిత & చెన్నైకి చెందిన థియేటర్ గ్రూప్ "మ్యాజిక్ లాంతర్న్" సహ వ్యవస్థాపకుడు. ఆయన 2001లో విడుదలైన మాయన్ సినిమా ద్వారా సినీరంగంలోకి అడుగుపెట్టి 2007లో లోయిన్స్ ఆఫ్ పంజాబ్ ప్రెజెంట్స్ సినిమాకు కాస్టింగ్ అసిస్టెంట్‌గా, 2008లో కత్తరదు కలవు సినిమాకు స్క్రిప్ట్ రాశాడు. 

## సినిమాలు

## డబ్బింగ్ ఆర్టిస్ట్

## రచయిత

## నాటకాలు

* *వాలి వధం* (2006)
* *భీష్మ* (2007)
* *రావణ* (2008)
* *కురుక్షేత్ర* (2009)
* *రఘువంశం* (2010)
* *కృష్ణ ది సోల్ సీకర్* (2011)
* *సుందర కాండమ్* (2012)
* *చక్రవ్యూ* (2013)
* *హనుమాన్* (2014)
* *పరశురాముడు: వైల్డర్ ఆఫ్ ది యాక్స్ ఆఫ్ జస్టిస్* (2018) 
*కాముస్ కాలిగులా (1993)
*మోలియర్స్ టార్టఫ్ (1997)
* ఔ వా తు జెరెమీ? తమిళంలో (1998)
*పొన్నియిన్ సెల్వన్ ప్రదర్శించారు (తమిళ చారిత్రక నాటకం)

## మూలాలు

## బయటి లింకులు
* 

వర్గం:తమిళ సినిమా నటులు
రామ్ (ర్యాపిడ్ యాక్షన్ మిషన్)

**రామ్ (ర్యాపిడ్ యాక్షన్ మిషన్)** 2024లో విడుదలైన తెలుగు సినిమా. దీపిక ఎంటర్‌టైన్‌మెంట్, ఓఎస్‌ఎం విజన్‌ బ్యానర్‌పై దీపికాంజలి వడ్లమాని నిర్మించిన ఈ సినిమాకు మిహిరామ్ వైనతేయ దర్శకత్వం వహించాడు. సూర్య అయ్యలసోమయజుల, ధన్య బాలకృష్ణ, భాను చందర్, సాయి కుమార్ ప్రధాన పాత్రల్లో నటించిన ఈ సినిమా ట్రైలర్‌ను జనవరి 10న విడుదల చేసి సినిమాను జనవరి 26న విడుదలైంది.
## నటీనటులు
*సూర్య అయ్యలసోమయజుల
*ధన్య బాలకృష్ణ
*భాను చందర్
*సాయి కుమార్
*రోహిత్
*శుభలేఖ సుధాకర్
*రవివర్మ
*మీనా వాసు
*అమిత్ తివారి
*భాషా
## సాంకేతిక నిపుణులు
*బ్యానర్: దీపిక ఎంటర్‌టైన్‌మెంట్, ఓఎస్‌ఎం విజన్‌  
*నిర్మాత: దీపికాంజలి వడ్లమాని
*కథ, స్క్రీన్‌ప్లే, దర్శకత్వం: మిహిరామ్ వైనతేయ 
*సంగీతం: ఆశ్రిత్ అయ్యంగార్
*సినిమాటోగ్రఫీ: ధారన్ సుక్రి
## పాటలు

## మూలాలు

## బయటి లింకులు
* 

వర్గం:2024 తెలుగు సినిమాలు
ప్రొటివా బోస్

**ప్రోతివా బోస్** (ప్రతిభా బసు అని కూడా ఉచ్ఛరించారు; బెంగాలీ: (మార్చి 13, 1915 - అక్టోబర్ 13, 2006) ఒక గాయకురాలు, నవలలు, చిన్న కథలు, వ్యాసాలలో అత్యంత సమృద్ధిగా, విస్తృతంగా చదివే బెంగాలీ రచయితలలో ఒకరు.

## జీవిత చరిత్ర
ఆమె 1915 లో ఢాకా సమీపంలోని ఒక గ్రామంలో అశుతోష్ షోమ్, సరాజుబాలా షోమ్ దంపతులకు జన్మించింది. 1934 లో బెంగాలీ రచయిత బుద్ధదేవ్ బోస్ ను వివాహం చేసుకోవడానికి ముందు ఆమె రాను షోమ్ అని పిలువబడింది. ఆమెకు మీనాక్షి దత్తా, దమయంతి బసు సింగ్ అనే ఇద్దరు కుమార్తెలు, 42 ఏళ్ల వయసులో మరణించిన సుద్దాసిల్ బోస్ అనే కుమారుడు ఉన్నారు. ఆమె మనవరాళ్లలో ఒకరైన కంకబాతి దత్తా కూడా బెంగాలీలో సుప్రసిద్ధ రచయిత్రి.

బోస్ ప్రజాదరణ పొందిన పాటల గాయకుడు కూడా. ఆమె ఉస్తాద్ గుల్ మహమ్మద్ ఖాన్ శిష్యురాలు. కవి నజ్రుల్ ఇస్లాం, గాయకుడు దిలీప్ కుమార్ రాయ్, రవీంద్రనాథ్ ఠాగూర్ ఆమె గాత్రాన్ని మెచ్చుకుని తమ స్వంత పాటలను ఆమెకు బోధించారు. ఆమె తన 12 సంవత్సరాల వయస్సులో తన మొదటి ఎల్పిని తయారు చేసింది, 1940 ల వరకు కొనసాగింది, తరువాత ఆమె పాడటం మానేసి రాయడం ప్రారంభించింది.

బోస్ 200 పుస్తకాలు రాశారు, అవన్నీ వాణిజ్యపరంగా విజయవంతమయ్యాయి. మోనోలినా 1940 లో ప్రచురించబడిన ఆమె మొదటి నవల. ఆమె రాసిన అనేక నవలలు విజయవంతమైన సినిమాలుగా రూపొందాయి. బెస్ట్ సెల్లర్ అయిన తరువాత, ప్రచురణకర్తలు ఆమె పుస్తకాల కోసం ఒకరితో ఒకరు పోరాడారు.

ఆమె గొప్ప జంతువుల ప్రేమికురాలిగా పేరుగాంచింది. 1972 లో రేబిస్ వ్యతిరేక షాట్ కు ప్రతికూల ప్రతిచర్య కారణంగా ఆమె తల నుండి కాలి వరకు పక్షవాతం వచ్చింది, ఇది రేబిస్ ఉన్న వీధి కుక్కలను రక్షించేటప్పుడు అవసరం అయింది

ఆమె 13 అక్టోబర్ 2006న కోల్‌కతాలో "దీర్ఘకాల అనారోగ్యం"తో మరణించింది.

## అవార్డులు, సన్మానాలు
బెంగాలీ భాష, సాహిత్యంలో ఆమె చేసిన కృషికి కలకత్తా విశ్వవిద్యాలయం నుండి 'భూబోన్మోహిని' బంగారు పతకం లభించింది. ఆమెకు ఆనంద పురస్కార్ కూడా లభించింది.

## బాహ్య లింకులు

* బోస్ రచనలు దీని ద్వారా:
** వరల్డ్ క్యాట్
** లైబ్రరీని తెరవండి ( ప్రత్యామ్నాయ స్పెల్లింగ్ )

## మూలాలు

వర్గం:20వ శతాబ్దపు భారతీయ రచయిత్రులు
వర్గం:2006 మరణాలు
వర్గం:1915 జననాలు
నేరు

**నేరు** 2023లో విడుదలైన మలయాళం సినిమా. ఆశీర్వాద్ సినిమాస్ బ్యానర్‌పై ఆంటోనీ పెరుంబవూరు నిర్మించిన ఈ సినిమాకు జీతూ జోసఫ్ దర్శకత్వం వహించాడు. మోహన్‌లాల్‌, ప్రియమణి, శాంతి, జగదీశ్, గణేష్ కుమార్ ప్రధాన పాత్రల్లో నటించిన ఈ సినిమా మలయాళంలో 2023 డిసెంబర్ 21న విడుదల కాగా 2024 జనవరి 23 నుండి  మలయాళంతో పాటు తెలుగు, తమిళ, కన్నడ, హిందీ భాషల్లో డిస్నీ+ హాట్‌స్టార్ ఓటీటీలో స్ట్రీమింగ్ ప్రారంభమైంది.
## కథ
సారా (అనాశ్వ‌ర రంజ‌న్‌) ప‌న్నెండేళ్ల వ‌య‌సులోనే కంటిచూపు కోల్పోయిన అంధురాలు.  ఆమె తన తండ్రి ద్వారా బొమ్మ‌లు త‌యారు చేయ‌డం నేర్చుకుంటుంది. చేతుల ద్వారా మ‌నిషి ముఖ రూపురేఖ‌ల‌ను అంచ‌నా వేసి స‌రిగ్గా వారి బొమ్మ‌ను త‌యారు చేయ‌గ‌లిగే ప్ర‌తిభ సారాకు ఉంటుంది. ఓ రోజు సారా ఇంట్లో ఎవరు లేని సమయంలో మైఖేల్ (శంక‌ర్‌) ఆమెపై అత్యాచారం చేస్తాడు, కానీ సారా త‌యారు చేసిన బొమ్మ ద్వారా మైఖేల్ పోలీసుల‌కు దొరికిపోతాడు. మైఖేల్ తండ్రి పెద్ద బిజినెస్‌మెన్ కావ‌డంతో కొడుకును ఈ కేసు నుండి బ‌య‌ట‌ప‌డేసేందుకు సుప్రీంకోర్టు లాయ‌ర్ రాజ‌శేఖ‌ర్‌ను (సిద్ధిఖీ) రంగంలోకి దింపుతాడు. 

రాజ‌శేఖ‌ర్‌కు భ‌య‌ప‌డి సారా త‌ర‌ఫున వాదించ‌డానికి లాయ‌ర్లు ఎవ‌రూ ముందుకు రారు. రాజ‌శేఖ‌ర్ కార‌ణంగా ఐదేళ్లు బార్ కౌన్సిల్ నుంచి స‌స్పెండ్ అయిన విజ‌య్ మోహ‌న్ (మోహ‌న్ లాల్‌) సారా త‌ర‌ఫున కోర్టులో వాదించ‌డానికి సిద్ధ‌మ‌వుతాడు. మైఖేల్ నిర్దోషి అని నిరూపించడానికి రాజ‌శేఖ‌ర్ ప‌లు అబ‌ద్ద‌పు సాక్ష్యాలు సృష్టించగా అత‌డు చెప్పిన‌వ‌న్నీ అబ‌ద్దాలు అని కోర్టులో విజ‌య్ మోహ‌న్ ప్రూవ్ చేశాడు?   ఈ కేసు వాద‌న‌లో విజ‌య్ మోహ‌న్‌ ఎలాంటి స‌వాళ్ల‌ను ఎదుర్కొన్నాడు. విజ‌య్ మోహ‌న్‌ను బార్ కౌన్సిల్ నుంచి రాజ‌శేఖ‌ర్ ఎందుకు స‌స్పెండ్ చేయించాడు? ఆ తరువాత ఏమి జరిగింది అనేదే మిగతా సినిమా కథ.

## నటీనటులు

* మోహన్‌లాల్‌ - అడ్వకేట్ విజయమోహన్ (స్పెషల్ పబ్లిక్ ప్రాసిక్యూటర్/ రాజశేఖరన్ మాజీ స్నేహితుడు)
* అనశ్వర రాజన్ - సారా మొహమ్మద్ (ఒక అంధ శిల్పి)  
* ప్రియమణి - అడ్వకేట్ పూర్ణిమ (రాజశేఖర్ కూతురు/ విజయమోహన్ మాజీ ప్రియురాలు) 
* శాంతి మాయాదేవి - అహానా, న్యాయవాది (విజయమోహన్, జూనియర్)
*సిద్దిక్ - అడ్వకేట్ రాజశేఖర్ (డిఫెన్స్ లాయర్/పూర్ణిమ తండ్రి)
*మహమ్మద్ - జగదీష్ (సారా తండ్రి)  
* కె.బి. గణేష్ కుమార్ - సిఐ పాల్ వర్గీస్‌  
*శంకర్ ఇందుచూడన్ - మైఖేల్ జోసెఫ్ 
*మాథ్యూ వర్గీస్ - న్యాయమూర్తి  
* హరిత జి. నాయర్ - అశ్వతి, న్యాయవాది (విజయమోహన్ జూనియర్)
* శ్రీధన్య - పర్వీన్ (సారా తల్లి)  
* హరికృష్ణన్ - జయచంద్రన్ (మైఖేల్ స్నేహితుడు)  
* అదితి రవి -నిఖిల (జయచంద్రన్ భార్య)  
*నందు - పబ్లిక్ ప్రాసిక్యూటర్‌ (అతిథి పాత్ర)
* సబిట్టా జార్జ్ - ఆన్సి (మైఖేల్ తల్లి)  
* దినేష్ ప్రభాకర్ - రాబిన్‌  
* కృష్ణ ప్రభ - డాక్టర్‌  
* కాలేష్ రామానంద్ - వినోద్ (మైఖేల్ స్నేహితుడు) 
* పూజపురా రాధాకృష్ణన్ - ఆఫీసు గుమస్తా 
* ప్రశాంత్ నాయర్ - సీఐ మార్టిన్ జోసెఫ్   
* రమాదేవి
* రెస్మి అనిల్ - సీమ (ఇంటి పనిమనిషి)  
* ఆంటోనీ పెరుంబవూరు
* శాంతి ఆంటోని
* కళాభవన్ జింటో
* చెఫ్ పిళ్లై
* రాజేష్ హెబ్బార్
* అనూప్ అచ్యుతత్ ఉన్నికృష్ణన్

## సాంకేతిక నిపుణులు
*బ్యానర్: ఆశీర్వాద్ సినిమాస్  
*నిర్మాత:ఆంటోనీ పెరుంబవూరు   
*కథ, స్క్రీన్‌ప్లే, దర్శకత్వం:జీతూ జోసఫ్  
*సంగీతం: విష్ణు శ్యామ్
*సినిమాటోగ్రఫీ: సతీష్ కురుప్

## మూలాలు

## బయటి లింకులు
* 

వర్గం:మలయాళ సినిమా
అశ్విన్ కుమార్

**అశ్విన్ కె. కుమార్** భారతదేశానికి చెందిన తమిళ సినిమా నటుడు. ఆయన 2016లో 'ధురువంగల్ పతినారు' సినిమా ద్వారా సినీరంగంలోకి అడుగుపెట్టాడు. అశ్విన్ సినీరంగంలోకి రాకముందు మిమిక్రీ కళాకారుడు, నృత్యకారుడు, గాయకుడు, యూట్యూబర్ గా చేశాడు. ఆయన అపూర్వ సగోధరార్గల్ సినిమాలోని "అన్నత అదురార్" పాటకు ట్రెడ్‌మిల్‌పై డ్యాన్స్ వీడియోను ట్విట్టర్‌లో అప్‌లోడ్ చేయగా కమల్ హాసన్ నుండి ప్రశంసలను అందుకున్నాడు.
## సినిమాలు

## వెబ్ సిరీస్

## మూలాలు

## బయటి లింకులు
* 

వర్గం:తమిళ సినిమా నటులు
జగదీష్

**పి.వి.జగదీష్ కుమార్** (జననం 12 జూన్ 1955) మలయాళ సినిమా నటుడు,  స్క్రీన్ రైటర్ & టెలివిజన్ వ్యాఖ్యాత. ఆయన 400 పైగా మలయాళ సినిమాల్లో & రెండు హిందీ సినిమాల్లో నటించాడు. జగదీష్ 1990లలో హీరోగా 50కి పైగా సినిమాలలో నటించాడు.

## సినిమాలు

## రచయిత

# *ముత్తారంకున్ను PO* (1985) (కథ)
# *అక్కరే నిన్నోరు మారన్* (1985) (కథ)
# *మజా పెయ్యున్ను మద్దలం కొట్టున్ను* (1986) (కథ)
# *పొన్నుకుడతిను పొట్టు* (1986) (కథ)
# *నంది వీండు వరిక* (1986) (కథ)
# *మణివతరిలే ఆయిరం శివరాత్రికళ్* (1987) (డైలాగ్)
# *ఒరు ముత్తస్సి కథ* (1988) (కథ)
# *వార్తలు* (1989) (స్క్రీన్ ప్లే & డైలాగ్)
# *అధిపన్* (1989) (స్క్రీన్ ప్లే &  డైలాగ్)
# *మింద పూచక్కు కళ్యాణం* (1990) (స్క్రీన్ ప్లే &  డైలాగ్)
# *గానమెల* (1991) (కథ & స్క్రీన్ ప్లే)
# *ఏప్రిల్ ఫూల్* (2010) (స్క్రీన్ ప్లే & డైలాగ్)

## డబ్బింగ్

## గాయకుడిగా

## టెలివిజన్

## మూలాలు

## బయటి లింకులు
* 

వర్గం:1955 జననాలు
వర్గం:మలయాళ సినిమా నటులు
చారు శర్మ

**చారు శర్మ** ఒక భారతీయ వ్యాఖ్యాత, మరియు . అతను ప్రో కబడ్డీ లీగ్ కు  డైరెక్టర్.

అతను 2008 ఇండియన్ ప్రీమియర్ లీగ్ కోసీఈవో రాయల్ ఛాలెంజర్స్ బెంగళూరు క్రికెట్ జట్టుకు CEO గా ఉన్నాడు, కానీ ప్రారంభ సీజన్లో జట్టు పేలవమైన ప్రదర్శన కారణంగా నిష్క్రమించాల్సి వచ్చింది.  స్వయంగా రాజీనామా చేశారని రాయల్ ఛాలెంజర్స్ అధికారులు చెప్పినప్పటికీ, జట్టు యజమాని విజయ్ మాల్యా తరపున యునైటెడ్ బ్రూవరీస్ లిమిటెడ్ తనను తొలగించిందని పేర్కొంటూ వారిని ఖండించారు.

2022  ఇండియన్ ప్రీమియర్ లీగ్ వేలంలో శర్మ స్టాండ్-ఇన్ ఆక్షనీర్ గా ఉన్నారు, హ్యూ ఎడ్మీడ్స్ స్ప్రో కోల్పోయిన తర్వాత ఇతను ఆక్షనీరుగా వ్యవహరించారు. 

## మూలాలు
ఆర్.బాలకృష్ణ పిళ్లై

**కీజూటే రామన్ బాలకృష్ణ పిళ్లై** (8 మార్చి 1935 - 3 మే 2021) కేరళ రాష్ట్రానికి చెందిన రాజకీయ నాయకుడు. ఆయన 1960లో పటనాపురం నియోజకవర్గం నుండి ఒక్కసారి,  కొట్టారక్కర శాసనసభ నియోజకవర్గం నుండి 1965, 1977, 1980, 1982, 1987, 1991, 1996, 2001 ఏడుసార్లు ఎమ్మెల్యేగా, 1971లో లోక్‌సభ సభ్యుడిగా, 1980 - 1982, 1982 -1985 & 1986 -1987,  1991 -1995, 2001 - 2004 వరకు మంత్రిగా పని చేశాడు.   

## రాజకీయ జీవితం
ఆర్ బాలకృష్ణ పిళ్లై  విద్యార్థి దశలోనే స్టూడెంట్స్ ఫెడరేషన్‌లో చేరి, కాంగ్రెస్‌ పార్టీ ద్వారా రాజకీయాల్లోకి వచ్చాడు. ఆయన 1960లో పటనాపురం శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి తొలిసారి ఎమ్మెల్యేగా ఎన్నికై 1958 నుంచి 1964 వరకు ఏఐసీసీ సభ్యుడిగా పని చేసి ఆ తరువాత 25 ఏళ్ల వయసులో కాంగ్రెస్‌ను వీడి పిళ్లై 1964లో కేఎం జార్జ్‌తో కలిసి కేరళ కాంగ్రెస్ (బీ)ని స్థాపించాడు. ఆయన  1965లో కేరళ కాంగ్రెస్ (బీ) నుండి కొట్టారకర నుండి పోటీ చేసి ఎమ్మెల్యేగా ఎన్నికై  1967 & 1970లో జరిగిన ఎన్నికల్లో ఓటమి పాలయ్యాడు. 

ఆర్ బాలకృష్ణ పిళ్లై 1971లో మావేలికర నియోజకవర్గం నుండి లోక్‌సభకు ఎన్నికయ్యాడు. ఆర్ బాలకృష్ణ పిళ్లై 1977లో ఎమ్మెల్యేగా ఎన్నికై డిసెంబర్ 1975 నుండి జూన్ 1976 వరకు కేరళ మంత్రివర్గంలో రవాణా, ఎక్సైజ్ & జైళ్ల మంత్రిగా, 1982 నుండి 1985 వరకు కె కరుణాకరన్ మంత్రివర్గంలో విద్యుత్ శాఖ మంత్రిగా పని చేశాడు.

2008 నవంబరులో కేరళ కాంగ్రెస్ (మణి), కేరళ కాంగ్రెస్ (బాలకృష్ణ పిళ్లై), కేరళ కాంగ్రెస్ (జాకబ్), కేరళ కాంగ్రెస్ (సెక్యులర్) రాజకీయ పార్టీలతో కూడిన ఐక్య కేరళ కాంగ్రెస్ కూటమికి ఆర్‌.బాలకృష్ణ పిళ్లై కన్వీనర్‌గా ఉన్నాడు.

పిళ్లై 2017 నుండి  3 మే 2021 వరకు కేబినెట్ ర్యాంక్‌తో కేరళ స్టేట్ వెల్ఫేర్ కార్పొరేషన్ ఫర్ ఫార్వర్డ్ కమ్యూనిటీస్ చైర్మన్‌గా పని చేశాడు.

## సుప్రీం కోర్టు శిక్ష
కె కరుణాకరన్ మంత్రివర్గంలో 1982-1985 మధ్య విద్యుత్ శాఖ మంత్రిగా ఉన్న సమయంలో ఇడమలయార్ జలవిద్యుత్ ప్రాజెక్ట్ కాంట్రాక్టు విషయంలో తమ పదవులను దుర్వినియోగం చేశారనే ఆరోపణలపై పిళ్లై తో సహా మరో ఇద్దరికి ఫిబ్రవరి 2011లో సుప్రీంకోర్టు ఒక సంవత్సరం జైలు శిక్ష విధించింది.
## మరణం
ఆర్.బాలకృష్ణ పిళ్లై వృద్ధాప్య అస్వస్థతతో కొట్టారక్కరాలోని ఓ ప్రైవేట్ ఆసుపత్రిలో చికిత్య పొందుతూ ఆరోగ్యం విషమించడంతో 2021 మే 3న మరణించాడు. ఆయనను కొట్టారక్కరలోని అతని స్వగృహంలో ప్రభుత్వ లాంఛనాలతో మృతదేహాన్ని దహనం చేశారు. ఆయనకుఒక కుమారుడు పిల్లలు  ఉష మరియు బిందు అనే ఇద్దరు కుమార్తెలు మరియు అతని ఏకైక కుమారుడు కె.బి. గణేష్ కుమార్, ఇద్దరు కుమార్తెలు ఉష,  బిందు ఉన్నారు.

## మూలాలు

వర్గం:1935 జననాలు
వర్గం:2021 మరణాలు
రుహునా రాయల్స్

**రుహునా రాయల్స్** అనేది శ్రీలంక ఫ్రాంచైజీ క్రికెట్ జట్టు. దక్షిణ ప్రావిన్స్‌కు ప్రాతినిధ్యం వహిస్తున్న శ్రీలంక ప్రీమియర్ లీగ్‌లో పాల్గొన్నది. పెరల్ ఓవర్సీస్ లిమిటెడ్ 2012లో జట్టును $4.6 మిలియన్లకు కొనుగోలు చేసింది. అవి ఏడేళ్లపాటు స్వంతం చేసుకున్నాయి. షాహిద్ అఫ్రిది ఈ జట్టు ప్రస్తుత కెప్టెన్ గా ఉన్నాడు.

## చరిత్ర
స్టార్ పాకిస్థానీ ఆల్ రౌండర్ షాహిద్ అఫ్రిది తక్కువ చెల్లింపులతో నాగేహిరా నాగాస్‌ను విడిచిపెట్టిన తర్వాత 2012 సీజన్‌కు కెప్టెన్‌గా ఫ్రాంచైజీలో చేరాడు. పాక్ ఫాస్ట్ బౌలింగ్ లెజెండ్ వకార్ యూనిస్ ఫ్రాంచైజీ ప్రధాన కోచ్‌గా చేరాడు.

## స్వంత మైదానం
గాలే ఇంటర్నేషనల్ స్టేడియం గోల్డెన్ గాలేలోని క్రికెట్ స్టేడియం, ఇది ప్రపంచ క్రికెట్‌లోని పురాతన వేదికలలో ఒకటి. ఇందులో 50,000 సీటింగ్ ఉంది. మహీంద రాజపక్స అంతర్జాతీయ స్టేడియం శ్రీలంకలోని హంబన్‌తోటలో ఉన్న క్రికెట్ స్టేడియం. ఇది 2011 క్రికెట్ ప్రపంచ కప్ కోసం నిర్మించబడింది. రెండు మ్యాచ్‌లకు ఆతిథ్యం ఇచ్చింది, మొదటిది శ్రీలంకతో కెనడాతో 20 ఫిబ్రవరి 2011న జరిగింది.

## మూలాలు

## బాహ్య లింకులు
* ESPN CricInfoలో బృంద సైట్

వర్గం:శ్రీలంక క్రికెట్ జట్లు
వర్గం:2012 స్థాపితాలు
కర్రీ & సైనైడ్: ది జూలీ జోసేఫ్ కేస్

**కర్రీ & సైనైడ్: ది జూలీ జోసేఫ్ కేస్** కేరళలో జరిగిన ఆరు హత్యల ఆధారంగా క్రిస్టో టోమీ దర్శకత్వం వహించిన డాక్యుమెంటరీ. కేరళలోని కూడతై గ్రామంలో 2019లో సంచలనం సృష్టించిన ఆరుగురి హత్య కేసుకు సంబంధించిన నిజ సంఘటనల ఆధారంగా కర్రీ అండ్ సైనైడ్ డాక్యుమెంటరీ సిరీస్‌ను నిర్మించారు. 

జూలీ జోసేఫ్ అరెస్ట్‌తో ఈ డాక్యుమెంటరీ ప్రారంభమై జూలీ, రాయ్ పరిచయం, పెళ్లి నుంచి ఏం జరిగిందో రాయ్ కుటుంబ సభ్యులు రెంజీ (జూలీ మరదలు), రెమో (జూలీ పెద్ద కుమారుడు), రోజో (జూలీ బావమరిది) ఒక్కక్కరుగా చెబుతుంటారు.  ఈ కేసుకు సంబంధించిన లీగల్ తదితర విషయాలను బీఏ అలూర్ (జూలీ డిఫెన్స్ లాయర్), నిఖిలా హెన్రీ (జర్నలిస్ట్), కేజీ సైమన్ (కేస్ ఇన్వెస్టిగేషన్ హెడ్), మేఘన శ్రీవాస్తవ్ (క్రిమినల్ అండ్ లీగల్ సైకాలజీ ఎక్స్‌పర్ట్), సీఎస్ చంద్రిక (రచయిత) వివరించారు.ఈ డాక్యుమెంటరీ  22 డిసెంబర్ 2023న నెట్‌ఫ్లిక్స్‌లో విడుదలైంది. 
## కథ
కేరళలోని కూడతై గ్రామానికి చెందిన జూలీ జోసఫ్, రాయ్ థామస్ ఉత్తరాల ద్వారా ప్రేమించుకొని పెద్దలను ఒప్పించి పెళ్లి చేసుకుంటారు. రాయ్ థామస్‌కు అమ్మ అన్నమ్మ థామస్, నాన్న టామ్ థామస్, చెల్లెలు రెంజీ థామస్, సోదరుడు రోజో థామస్ ఉన్నారు.  జూలీ జోసేఫ్ ఎంకామ్ చదడవంతో పెళ్లి చేసుకున్నాకా ఉద్యోగం చేస్తే ఇద్దరికి ఎలాంటి ఇబ్బంది లేకుండా జీవిస్తారు అని రాయ్ థామస్ తల్లి అన్నమ్మ వివాహానికి ఒప్పుకుంటుంది. పెళ్లై ఒక బాబు (రెమో రాయ్) పుట్టిన కొన్ని రోజులకు జూలీ థామస్‌ను ఉద్యోగం చేయమని తరచుగా చెబుతుంది అన్నమ్మ. ఈ క్రమంలోనే 2002లో హార్ట్ ఎటాక్‌తో అన్నమ్మ ఆ తర్వాత ఆరేళ్లకు 2008లో టామ్ థామస్ చనిపోతాడు. ఇలా థామస్ కుటుంబంలో ఒక్కొక్కరిగా ఎందుకు చనిపోతున్నారు? వారిని హత్య చేసింది జూలీనే అని ఎలా తెలుసుకున్నారు? వారిని ఆమె ఎలా చంపింది? ఎందుకు చంపింది? అనేదే కర్రీ అండ్ సైనైడ్ డాక్యుమెంటరీ కథ.
## ఇవి కూడా చూడండి
* నైంటీస్ (2024)

## మూలాలు

## బయటి లింకులు
* 
* నెట్​ఫ్లిక్స్​లో *[https://www.netflix.com/title/81564452 కర్రీ & సైనైడ్: ది జూలీ జోసేఫ్ కేస్]*

వర్గం:2024 తెలుగు వెబ్​సిరీస్‌
కృష్ణ ప్రభ

**కృష్ణ ప్రభ** (జననం 1987 నవంబరు 25) భారతీయ నటి, నర్తకి. ఆమె ప్రధానంగా మలయాళ చిత్రాలలో నటిస్తుంది. బి. ఉన్నికృష్ణన్ దర్శకత్వం వహించిన మాడంపి (2008) చిత్రంతో ఆమె చిత్ర పరిశ్రమలోకి ప్రవేశించింది. జీతు జోసెఫ్ దర్శకత్వం వహించిన లైఫ్ ఆఫ్ జోసుట్టి (2015)లో ఆమె మోల్లికుట్టి పాత్రను పోషించింది.

జీతూ జోసఫ్ దర్శకత్వలో మోహన్‌లాల్‌, ప్రియమణి జంటగా వచ్చిన నేరు (2023) చిత్రంలో కృష్ణ ప్రభ డాక్టర్ పాత్ర పోషించింది. ఈ చిత్రం 2024 జనవరి 23 నుండి  మలయాళంతో పాటు తెలుగు, తమిళ, కన్నడ, హిందీ భాషల్లో కూడా డిస్నీ+ హాట్‌స్టార్ ఓటీటీలో స్ట్రీమింగ్ ప్రారంభమైంది.

## ప్రారంభ జీవితం
ప్రభాకరన్ నాయర్, షీలా దంపతులకు ఆమె జన్మించింది. ఆమె తన ప్రాథమిక విద్యను కలమస్సేరిలోని సెయింట్ జోసెఫ్స్ స్కూల్ నుండి పూర్తి చేసింది. తేవారాలోని సేక్రేడ్ హార్ట్ కాలేజ్ నుండి హ్యుమానిటీస్‌లో హయ్యర్ సెకండరీ చదివింది. ఆమె మోహినియాట్టం, కూచిపూడి వంటి భారతీయ శాస్త్రీయ నృత్యాలలో ప్రావీణ్యం సాధించింది. బెంగుళూరులోని అలయన్స్ యూనివర్సిటీ నుండి భరతనాట్యంలో డిప్లొమా సర్టిఫికేట్ అందుకుంది. ఆమె మూడు సంవత్సరాల వయస్సు నుండి కళామండలం సుగంధి వద్ద శాస్త్రీయ నృత్యంలో శిక్షణ పొందింది.

## కెరీర్
నర్తకిగా కెరీర్ మొదలుపెట్టిన ఆమె, ఆ తరువాత ఆసియానెట్ టీవీ ఛానెల్‌లో కామెడీ షో సజన్ పల్లురుత్తిలో ప్రజోద్‌లతో కలిసి పనిచేసింది. బి ఉన్నికృష్ణన్ సినిమాలో ఆమె అరంగేట్రం చేసింది. మలయాళ చిత్ర పరిశ్రమలో వరుస చిత్రాలలో విభిన్న పాత్రలను పోషించి మంచి గుర్తింపు తెచ్చుకుంది.

ఆమె 2017లో తీరమ్ అనే సినిమాలో ఓ పాట పాడింది. ఆమె కొచ్చిలో జైనికా స్కూల్ ఆఫ్ ఆర్ట్స్ నడుపుతోంది.

## మూలాలు
వర్గం:1987 జననాలు
వర్గం:కేరళ రాష్ట్ర చలనచిత్ర అవార్డు విజేతలు
వర్గం:భారతీయ సినిమా నటీమణులు
వర్గం:మలయాళ సినిమా నటీమణులు
వర్గం:భారతీయ టెలివిజన్ నటీమణులు
వర్గం:మలయాళ టెలివిజన్‌ నటీమణులు
వర్గం:భారతీయ మహిళా నాట్య కళాకారులు
షోయబ్ మాలిక్

**షోయబ్ మాలిక్** ( జననం 1 ఫిబ్రవరి 1982) పాకిస్తాన్ జాతీయ క్రికెట్ జట్టు మాజీ క్రికెటర్. అతను 1999లో వెస్టిండీస్‌పై వన్డే అంతర్జాతీయ అరంగేట్రం,  2001లో బంగ్లాదేశ్‌పై టెస్టు అరంగేట్రం చేసి 5 జూలై 2019న 2019 క్రికెట్ ప్రపంచ కప్‌లో లార్డ్స్‌లో బంగ్లాదేశ్‌తో జరిగిన చివరి గ్రూప్ స్టేజ్ గేమ్‌లో ఆడి వన్డే ఇంటర్నేషనల్ క్రికెట్ నుండి రిటైర్మెంట్ ప్రకటించాడు. షోయబ్ మాలిక్ 1999లో అంతర్జాతీయ క్రికెట్‌లోకి అడుగుపెట్టి ఆ దేశం తరఫున 35 టెస్టులు, 287 వన్డేలు, 124 టీ20లు ఆడాడు. 

## వివాహం
మాలిక్ 2002లో అయేషా సిద్ధిఖీని వివాహం చేసుకొని 7 ఏప్రిల్ 2010న విడాకులు తీసుకున్నాడు. ఆయన ఆ తరువాత భారతీయ టెన్నిస్ క్రీడాకారిణి సానియా మీర్జాను 12 ఏప్రిల్ 2010న హైదరాబాద్‌లోని తాజ్ కృష్ణ హోటల్‌లో సాంప్రదాయ హైదరాబాదీ ముస్లిం వివాహ వేడుకలో వివాహం చేసుకున్నాడు. షోయబ్ స్వస్థలమైన సియాల్‌కోట్ , పాకిస్తాన్‌లో వారి వలీమా వేడుక జరిగింది. ఈ దంపతులు 23 ఏప్రిల్ 2018న సోషల్ మీడియా ద్వారా తమ గర్భాన్ని ప్రకటించగా 30 అక్టోబర్ 2018న ఇజాన్‌ మిర్జా మాలిక్‌ జన్మించాడు. 

మాలిక్  సానియా మీర్జాకు ' ఖులా'ని ఇచ్చిన అనంతరం 19 జనవరి 2024న పాకిస్థాన్ టీవీ నటి సనా జావేద్‌ను కరాచీలో నికాహ్ వేడుకలో వివాహం చేసుకున్నాడు.

## మూలాలు

వర్గం:1982 జననాలు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు